**OBRAZLOŽENJE POSEBNOG DIJELA PRIJEDLOGA PLANA PRORAČUNA ZA 2020. GODINU**

**I PROJEKCIJA ZA 2021. I 2022. GODINU**

**1. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

U Upravnom odjelu za društvene djelatnosti, pravne poslove i javnu nabavu obavljaju se sljedeći poslovi:

* poslovi vezani uz politički sustav Grada, rad Gradskog vijeća i njegovih radnih tijela, rad gradonačelnika i zamjenika gradonačelnika, radnih tijela gradonačelnika, Vijeća mjesnih odbora i Savjeta mladih te službenih protokola,
* poslovi u vezi sa zadovoljavanjem javnih potreba građana u području predškolskog odgoja, osnovnog školstva i obrazovanja te stipendiranja učenika i studenata,
* poslovi vezani uz provedbu Zakona o socijalnoj skrbi, Odluke o socijalnoj skrbi te godišnjeg Programa javnih potreba u socijalnoj skrbi Grada Novska te stručni i drugi poslovi vezani uz zahtjeve građana i humanitarnih udruga u pogledu primjene djelotvornih mjera iz programa socijalne skrbi,
* poslovi za zadovoljenje potreba građana u području zaštite zdravlja,
* poslovi vezani uz utvrđivanje i financiranje javnih potreba u kulturi te praćenje realizacije programa i projekata ustanova i udruga u kulturi,
* poslovi vezani uz utvrđivanje i financiranje javnih potreba u području sporta i tehničke kulture te praćenje realizacije programa i projekata u području sporta i tehničke kulture,
* poslovi financiranja udruga i drugih organizacija civilnog društva,
* pripremanje stručnih prijedloga, nacrta i prijedloga akata i drugih materijala iz djelokruga Upravnog odjela,
* poslovi na provođenju postupaka javne nabave,
* sudjelovanje Grada u sudskim postupcima i prisilna naplata prihoda koja nije u nadležnosti Upravnog odjela za komunalno gospodarstvo,
* poslovi vođenja registra nekretnina Grada Novske,
* upravljanje ljudskim potencijalima u gradskoj upravi (kadrovska politika, standardizacija i normizacija poslova iz djelokruga Grada, radni odnosi gradonačelnika i zamjenika gradonačelnika, službenika i namještenika te njihovo stručno osposobljavanje i usavršavanje i dr.),
* uredsko poslovanje, zaštita osobnih podataka i pristup informacijama,
* poslovi ekonomata, tekućeg održavanja i čišćenja službenih prostorija, održavanje službenih vozila,
* pripremanje stručnih prijedloga, nacrta i prijedloga akata i drugih materijala iz djelokruga upravnog odjela,
* drugi poslovi koji su mu stavljeni u djelokrug zakonom, odnosno općim aktima Gradskog vijeća i aktima gradonačelnika.

Za ostvarenje programa Upravnog odjela za društvene djelatnosti, pravne poslove i javnu nabavu (u daljnjem tekstu: upravni odjel) proračunom Grada Novske za 2020. godinu planirana su sredstva u iznosu od **29.642.153,00 kn** za ukupno 13 (trinaest) različitih programa koji su obuhvaćeni financijskim planom rashoda upravnog odjela.

**Prikaz programa Upravnog odjela za društvene djelatnosti, pravne poslove i javnu nabavu za 2020. godinu**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2020.** | **Naziv programa** | **Iznos** |
| 1. | 1001 | Javna uprava i administracija | 5.702.260,00 |
| 2. | 1007 | Zdravstvo | 30.000,00 |
| 3. | 1011 | Razvoj civilnog društva | 1.339.000,00 |
| 4. | 1012 | Javne potrebe u kulturi | 2.937.567,00 |
| 5. | 1013 | Sufinanciranje obrazovanja | 3.654.200,00 |
| 6. | 1014 | Predškolski odgoj | 8.651.200,00 |
| 7. | 1015 | Poticanje demografskog rasta | 600.000,00 |
| 8. | 1017 | Socijalna skrb | 1.195.000,00 |
| 9. | 1018 | Razvoj sporta i rekreacije | 2.117.260,00 |
| 10. | 1019 | Poticanja razvoja turizma | 168.000,00 |
| 11. | 1020 | Sjećanje na Domovinski rat | 237.600,00 |
| 12. | 1021 | Program „Zaželi“ | 1.579.033,00 |
| 13. | 1023 | Programi za djecu i mlade | 1.431.033,00 |
|  | **13 programa** | **Ukupno** | **29.642.153,00 kn** |

**1.1. Program 1001 JAVNA UPRAVA I ADMINISTRACIJA**

**Zakonski temelj:**

Zakon o lokalnoj i područnoj (regionalnoj) samoupravi (NN 33/01, 60/01,129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), Zakon o službenicima i namještenicima u lokalnoj i područnoj (regionalnoj) samoupravi ( NN 86/08, 61/11 i 4/18), Zakon o plaćama u lokalnoj i područnoj (regionalnoj) samoupravi (NN 28/10), kao i svi drugi zakoni i podzakonski akti koji uređuju djelatnosti koje je dužan provoditi ili o kojima je dužan skrbiti Upravni odjel za društvene djelatnosti, pravne poslove i javnu nabavu.

**Ciljevi programa:**

Osigurati uvjete za redovno funkcioniranje upravnog odjela na provođenju i realizaciji svih planiranih programa, odnosno svih tekućih i kapitalnih projekata te aktivnosti unutar pojedinog programa iz nadležnosti odjela, osiguravanje nesmetanih uvjeta za rad svih proračunskih korisnika, financiranje i zadovoljavanje potreba građana u oblasti socijalne skrbi, brige o starijima i nemoćnima kroz program pomoći u kući „Zaželi“, javnih potreba djece i mladeži, demografskog rasta, poticanja razvoja turizma, javnih potreba u kulturi, sjećanja na Domovinski rat, potreba mjesnih odbora te javnih potreba udruga i ustanova iz područja: razvoja civilnog društva, kulture, zdravstva, obrazovanja, predškolskog odgoja, sporta i rekreacije te zaštite potrošača.

Program obuhvaća sljedeće aktivnosti:

**1.1.1. Aktivnost 1001 A100001 Rashodi za zaposlene - 2.368.650,00 kn**

Rashodi se odnose se na plaće i doprinose na plaće za redovan rad 14 stalno zaposlenih službenika i namještenika (4 VSS, 1 VŠS, 5 SSS, te 4 namještenika, od kojih 1 SSS i 3 NSS) te jednog službenika VŠS zaposlenog na određeno vrijeme u Upravnog odjela za društvene djelatnosti, pravne poslove i javnu nabavu koji će u 2020. godini provoditi ukupno 13 programa navedenih u tabelarnom prikazu kao i poslove održavanja i čišćenja zgrade gradske vijećnice za sve korisnike.

Također, ova aktivnost obuhvaća i naknade za rad dužnosnika - gradonačelnika i dva zamjenika gradonačelnika koji svoje dužnosti obavljaju profesionalno.

**1.1.2. Aktivnost 1001 A100002 Materijalno-financijski rashodi - 1.510.610,00 kn**

Rashodi se odnose na troškove redovnog poslovanja – naknade za prijevoz zaposlenika, službenih putovanja, stručnog usavršavanja zaposlenika, nabave zaštitne odjeće i obuće, goriva, materijala i dijelova za redovno održavanje, materijala i sredstava za čišćenje, sitnog inventara, tonera, uredskog papira i drugih uredskih potrepština, stručne literature i časopisa, knjiga, cvijeća i svijeća, nabavu usluga telefona i interneta, održavanje servera i računala, održavanje web stranice, održavanje nadzorne kamere na lokaciji „Trokut“, intelektualnih usluga, tiskarskih i grafičkih usluga te objave oglasa, usluge tekućeg i investicijskog održavanja prijevoznih sredstava, zgrade i inventara, troškova reprezentacije (poslovnih ručkova, poklona i redovne reprezentacije), osiguranja zaposlenika, troškova sudskih postupaka i upravnih sporova, podmirenje dugovanja vjerovnicima za primljenu ošasnu imovinu, zateznih kamata, nabave knjiga te ostalih nespomenutih rashoda poslovanja.

**1.1.3. Aktivnost 1001 A100002 Materijalno-financijski rashodi mjesne samouprave - 144.000,00 kn**

Rashodi se odnose na materijalno-financijske potrebe 17 mjesnih odbora koji djeluju na području Grada Novske (Borovac, Rajić, Jazavica, Roždanik, Voćarica, Paklenica, Stari Grabovac, Bročice, Novska, Brestača, Nova Subocka, Stara Subocka, Plesmo, Sigetac, Kozarice, Novi Grabovac i Kričke), uglavnom za nabavu sitnog inventara i opreme, za obilježavanje blagdana, organizaciju javnih tribina te za ostale nespomenute rashode.

**1.1.4. Aktivnost 1001 A100003 Savjet mladih – 3.000,00 kn**

Ova aktivnost se odnosi na osiguranje sredstava za rad Savjeta mladih Grada Novske, izabranih na 15. sjednici Gradskog vijeća Grada Novske dana 29. studenoga 2018. godine, za mandatno razdoblje 2018-2020., prema programu rada za 2020. godinu.

Cilj ove aktivnostije poboljšati položaj mladih i njihovu integriranost u lokalnoj sredini kroz skrb i informiranost mladih o svim pitanjima značajnim za unapređivanje položaja mladih, poticanje suradnje sa Savjetima mladih općina, gradova i županija u Republici Hrvatskoj te suradnju i razmjenu iskustava s odgovarajućim tijelima drugih zemalja.

**1.1.5. Aktivnost 1001 A100004 Zaštita prava nacionalnih manjina – 18.300,00 kn**

Ova aktivnost obuhvaća osiguranje sredstava za djelovanje Vijeća srpske nacionalne manjine za područje Grada Novske koje je izabrano na provedenim izborima za Vijeća nacionalnih manjina i predstavnike nacionalnih manjina dana 5. lipnja 2019. godine. Vijeće broji 13 članova. Sredstva se osiguravaju za mjesečne naknade vijećnicima u pojedinačnim neto iznosima od 70,00 kn neto predsjedniku, 60,00 kn neto zamjeniku predsjednika te 50,00 kn neto članovima, te pripadajućim porezima, sve u skladu s postojećom Odlukom u skladu s Pravilnikom o naknadi troškova i nagradi za rad članovima vijeća i predstavnicima nacionalnih manjina te Odlukom o određivanju nagrade za rad članovima Vijeća srpske nacionalne manjine Grada Novske. Ukupan godišnji iznos ovih naknada za 13 članova, uz obračun pripadajućih poreza, prireza i doprinosa iznosi 13.300,00 kn. Također, sredstva se osiguravaju i za programsko djelovanje vijeća u godišnjem iznosu od 5.000,00 kn.

**1.1.6. Tekući projekt 1001 T100001 Tekuća proračunska rezerva - 50.000,00 kn**

Sredstva tekuće proračunske rezerve planirana su u iznosu od 50.000,00 kn. Planiranje ovih sredstava zakonska je obveza. Člankom 56. Zakona o proračunu (“Narodne novine”, broj 87/08, 136/12 i 15/15), propisano je da se u proračunu utvrđuju sredstva za proračunsku zalihu. Sredstva proračunske zalihe mogu iznositi najviše 0,5 % proračunskih prihoda bez primitaka, a visina sredstava proračunske zalihe utvrđuje se Odlukom o izvršavanju Proračuna. U ovom tekućem projektu planirani su rashodi za usluge u iznosu od 20.000,00 kn, pomoći drugim proračunima u iznosu od 10.000,00 kn te naknade štete u iznosu od 20.000,00 kn.

**1.1.7. Tekući projekt 1001 T100002 Naknade za rad predstavničkog tijela, povjerenstava i odbora – 387.500,00 kn**

Ovaj tekući projekt sadrži naknade za rad predsjednika i vijećnika Gradskog vijeća Grada Novske, naknade za rad povjerenstava i odbora Gradskog vijeća, naknade za rad predsjednika mjesnih odbora te naknade za aktivnost političkih stranaka zastupljenih u Gradskom vijeću i nezavisnih zastupnika, članova Gradskog vijeća.

Obveza isplate naknada za rad u predstavničkom tijelu propisana je Zakonom o lokalnoj i područnoj (regionalnoj) samoupravi. Visina naknade za rad članova predstavničkog tijela i radnih tijela propisana je Odlukom o visini i kriterijima za isplatu naknade vijećnicima Gradskog vijeća i radnih tijela. Visina naknade za rad predsjednika Gradskog vijeća utvrđena je u neto iznosu od 2.000,00 kn, visina naknade za rad potpredsjednika Gradskog vijeća u neto iznosu od 600,00 kn, dok je naknada za rad vijećnika propisana u neto iznosu od 400,00 kn. Naknada za rad u radnim tijelima Gradskog vijeća utvrđena je u neto iznosu od 170,00 kn po svakoj održanoj sjednici. Za obračun i isplatu navedenih naknada planiran je iznos od 228.000,00 kn.

Mjesečna naknada za rad predsjednika Vijeća mjesnih odbora na području Grada, odlukom je određena u neto iznosu od 240,00 kn.

Obveza isplate donacija političkim strankama koje participiraju u radu predstavničkog tijela utvrđena je Zakonom o financiranju političkih aktivnosti i izborne promidžbe. Temeljem navedenog zakona, Gradsko vijeće Grada Novske svake godine donosi Odluku o raspodjeli sredstava za rad političkih stranaka zastupljenih u Gradskom vijeću Grada Novske. Predmet odluke je utvrđivanje sredstava za rad političkih stranaka u iznosu koji se planira u proračunu za sljedeću proračunsku godinu. Za navedene rashode planiran je iznos od 59.500,00 kn. Dio sredstava za rad političkih stranaka osigurava se u Proračunu Grada Novske, a pravo na sudjelovanje u njihovoj raspodjeli imaju političke stranke čiji je najmanje jedan kandidat izabran za vijećnika Gradskog vijeća Grada Novske. Sredstva osigurana u Proračunu Grada Novske za financiranje političkih stranaka raspoređuju se na način da se utvrdi jednaki iznos koji pripada političkoj stranci (3.500,00 kn) za svakog vijećnika u Gradskom vijeću, a potom se dodjeljuju sredstva razmjerno broju njezinih vijećnika u trenutku konstituiranja Gradskog vijeća. Kako ženski spol više nije podzastupljeni spol u Gradskom vijeću Grada Novske, gradske vijećnice nemaju pravo na poseban dodatak u odnosu na gradske vijećnike te se za svih 17 vijećnika političkim strankama isplaćuju naknade u iznosu od 3.500,00 kn mjesečno.

**1.1.8. Tekući projekt 1001 T100003 Nabava opreme – 78.200,00 kn**

U ovom tekućem projektu osigurana su sredstva za nabavu računala i računalne opreme u iznosu od 55.000,00 kn, sredstva za nabavu neispravnih dijelova računala koje mijenja gradski službenik informatičar u iznosu od 15.000,00 kn te sredstva za godišnju obnovu legalnih antivirusnih programa u iznosu 8.200,00 kn.

Cilj ovog tekućeg projekta je kontinuirano praćenje stanja računalne mreže, računala i računalnih dodataka, nabave legalnih softvera i zaštitnih programa kako bi se posao mogao obavljati bez nepotrebnih zastoja.

**1.1.9. Tekući projekt 1001 T100006 Promicanje Grada u sredstvima javnog informiranja – 1.142.000,00 kn**

Ovaj tekući projekt odnosi se na promicanje Grada Novske u televizijskim, radijskim i drugim sredstvima javnog informiranja.

Za radijsko promicanje Grada Novske na lokalnom i županijskom radiju planiran je iznos od 822.000,00 kn. Promicanje grada uključuje radijske prijenose sjednica Gradskog vijeća Grada Novske, u dijelu sjednice koji se odnosi na aktualni sat, reprize sjednica u drugom terminu, izravne prijenose svečanih sjednica Gradskog vijeća, radio emisije o programima i projektima grada, uključujući i gradske manifestacije, objavu priopćenja i obavijesti iz gradske uprave, objavu natječaja, objavu čestitki povodom važnih datuma, najavu svih događanja u gradu s posebnim naglaskom na programe i projekte grada korisne građanima te stvaranje i dostavljanje fotodokumentacije o svim društvenim, gospodarskim i kulturnim događanjima na području grada Novske.

Za nabavu kalendara planiran je rashod u iznosu od 30.000,00 kn. Rashod u iznosu od 20.000,00 kn planiran je za promicanje grada putem internetskog portala, za nabavu *Novljanskog vjesnika* predviđeno je 190.000,00 kn.

Za televizijsko promicanje Grada planiran je iznos od 80.000,00 kn koji se odnosi na snimanje razgovora u obliku intervjua, snimanje reportaža, priloga te nazočnost televizijske ekipe NET-a na sjednicama Gradskog vijeća, sastancima i događanjima od važnosti za grad i aktivnosti korisnika proračuna tijekom godine.

Cilj tekućeg projekta: zadržati postojeću razinu promicanja Grada Novske u televizijskim, radijskim i drugim sredstvima javnog informiranja.

**1.2. Program 1007 ZDRAVSTVO**

Program obuhvaća sljedeći projekt:

**1.2.1. Tekući projekt 1007 T100003 Povećani zdravstveni standard - 30.000,00 kn**

Ovim tekućim projektom osigurana su sredstva za sufinanciranje povećanog zdravstvenog standarda za područje djelovanja Doma zdravlja Kutina, Ispostava Novska, i to za nastavak povremenog rada specijalističke ortopedske ordinacije u Novskoj, radi čega se planira i zaključenje novog ugovora s Općom bolnicom „Dr. Ivo Pedišić“ Sisak.

Cilj tekućeg projekta: omogućiti građanima Grada Novske dostupniju uslugu ortopedske specijalističke ordinacije.

**1.3. Program 1011 RAZVOJ CIVILNOG DRUŠTVA**

**Zakonski temelj:**

Zakon o udrugama (NN 74/2014); Zakon o Hrvatskom crvenom križu (NN 71/10), Zakon o tehničkoj kulturi (NN 76/94, 11/94 i 38/09), Program javnih potreba u tehničkoj kulturi na području Grada Novske za 2020. godinu, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), Pravilnik o financiranju programa i projekata od interesa za opće dobro koje provode udruge na području Grada Novske.

**Cilj programa:** Poticanje novljanskih žitelja da kroz pripadnost udrugama i drugim organizacijama civilnog društva aktivno sudjeluju i utječu na razvoj i opću dobrobit zajednice u kojoj žive na način da se udruge i druge organizacije civilnog društva uvažava kao poželjne partnere u području zadovoljenja javnih potreba Grada Novske te da im se na tom planu povjeri provođenje određenih programa, projekata i aktivnosti ukoliko imaju potrebne kapacitete za njihovo provođenje uz uvažavanje Zakona o udrugama te Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Mjere usmjerene razvoju civilnog društva:

* osnaživanje udruga i drugih organizacija civilnog društva za aktivno sudjelovanje u zadovoljenju javnih potreba u Gradu Novska dodjelom institucionalnih potpora,
* putem Javnog poziva dodijeliti sredstva udrugama i drugim organizacijama civilnog društva za provođenje prihvatljivih programa, projekata i aktivnosti u području djelovanja udruga za djecu i mladež, humanitarnih i zdravstvenih udruga, udruga proisteklih iz Domovinskog rata, udruga iz područja zaštite potrošača te ostalih udruga.

Program obuhvaća sljedeće aktivnosti i projekte:

**1.3.1. Tekući projekt 1011 T100001 – Udruge djece i mladeži - 200.000,00 kn**

Tekući projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske, dodijeliti udrugama i drugim organizacijama civilnog društva za sufinanciranje projekata i aktivnosti usmjerenih prema djeci i mladeži na način da djeca i mladi korisno provode svoje slobodno vrijeme, da stječu potrebna i posebna znanja i vještine, da razvijaju vlastitu kreativnost i natjecateljski duh, da se povezuju s djecom i mladima izvan vlastite zajednice te da stječu pozitivne navike u svakom smislu. Projekti i aktivnosti mogu biti iz područja obrazovanja, kulture, sporta, zabave i drugih djelatnosti.

**1.3.2. Tekući projekt 1011 T100002 – Humanitarne, socijalne i zdravstvene udruge - 67.000,00 kn**

Tekući projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na humanitarno i zdravstveno područje. Sufinancirat će se projekti i aktivnosti:

* pružanja usluga osobama s invaliditetom u vidu zaštite njihovih prava, organizacije njihovih zajedničkih aktivnosti i podizanja razine njihove integracije u društvo u svakom smislu,
* usmjereni suzbijanju ovisnosti od alkohola i droga i/ili suzbijanju recidiva ovisnosti kod liječenih ovisnika od alkohola i droga provođenjem izvanbolničkih rehabilitacijskih i resocijalizacijskih programa u obliku psihosocijalne podrške,
* usmjereni na prevenciju određenih bolesti i/ili organiziranu savjetodavnu pomoć i zaštitu bolesnika koji boluju od određene bolesti,
* usmjerenih na zaštitu žrtava od obiteljskog nasilja,
* usmjereni na organizaciju zajedničkih aktivnosti i druženja umirovljenika s kulturnim, sportskim, zabavnim, humanitarnim i drugim sadržajima s ciljem aktivnog uključivanja umirovljenika u društveni život i/ili pružanje institucionalne podrške udrugama umirovljenika.

**1.3.3. Tekući projekt 1011 T100003 – Udruge u tehničkoj kulturi - 20.000,00 kn**

Tekući projekt obuhvaća sredstva za materijalne troškove Gradske zajednice tehničke kulture Novska i sredstva koja će Gradska zajednica tehničke kulture Novska, temeljem prethodno provedenog Javnog poziva za sufinanciranje, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku Gradske zajednice tehničke kulture Novska o financiranju programa i projekata od interesa za opće dobro koje provode udruge tehničke kulture dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na razvoj tehničke kulture na području Grada Novske.

**Cilj projekta**: sufinanciranjem projekata i aktivnosti udruga u tehničkoj kulturi osigurati uvjete za razvoj tehničke kulture i tehničkog stvaralaštva na području Grada Novske, a osobito:

* osiguranjem sredstava za redovan rad udruga u tehničkoj kulturi (sudjelovanje na organiziranim natjecanjima udruga u tehničkoj kulturi s područja Grada Novske te drugim aktivnostima kojima se provode njihove statutarne djelatnosti i ostvaruje cilj razvoja i promocije tehničke kulture na području Grada Novske),
* osiguranjem sredstava za nabavu neophodne opreme udrugama u tehničkoj kulturi koja će omogućiti redovni rad udruga koje se bave tehničkom kulturom,
* poticanjem novljanske djece i mladeži na bavljenje tehničkom kulturom.

**1.3.4. Tekući projekt 1011 T100004 – Udruge iz Domovinskog rata - 260.000,00 kn**

Tekući projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na područje djelovanja udruga iz Domovinskog rata.

**Cilj projekta**: promicanje vrijednosti Domovinskog rata i istine o Domovinskom ratu te briga o zaštiti interesa invalida Domovinskog rata.

Mjere za ostvarenje ciljeva:

* dodjela institucionalne potpore udrugama proisteklim iz Domovinskog rata,
* sufinanciranje projekata i aktivnosti udruga iz Domovinskog rata kojima se javno promiču vrijednosti Domovinskog rata (organiziranje javnih tribina, obilježavanje važnih datuma iz Domovinskog rata, provođenje edukativnih predavanja za djecu osnovnoškolske i srednjoškolske uzrasti i slični projekti i aktivnosti kojima se javno promiču vrijednosti Domovinskog rata te istina o Domovinskom ratu),
* osiguranjem sredstava za organizirani odlazak građana Grada Novske na obilježavanje sjećanja na stradanje Grada Vukovara te drugih mjesta u kojima je hrvatski narod pretrpio veća stradanja.

**1.3.5. Tekući projekt 1011 T100005 – Sufinanciranje rada ostalih udruga - 311.000,00 kn**

Tekući projekt obuhvaća:

* sredstva za sufinanciranje režijskih troškova udrugama koje koriste prostore u vlasništvu Grada Novske u iznosu od 188.000,00 kn,
* sredstva u iznosu od 40.000,00 kn za sufinanciranje projekata udruga koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na područja djelovanja civilnih društava koja nisu posebno grupirana. Na Javni poziv za sufinanciranje projekata i aktivnosti moći će se javiti udruge koje se bave promicanjem gospodarstva ili pojedinih gospodarskih grana, njegovanjem antifašističkih vrijednosti, ruralnim razvojem, promicanjem organiziranog djelovanja ženske populacije na život u zajednici, zaštitom, zbrinjavanjem ili uzgojem životinja te druge udruge koje na Javni poziv za sufinanciranje prijave inovativne, kreativne i za zajednicu korisne programe,
* sredstva u iznosu od 50.000,00 kn za dodjelu sredstava putem stalno otvorenog Javnog poziva za financiranje projekata i programa udruga u 2020. godini – do iskorištenja sredstava, a koji će se raspisati u drugom dijelu godine za potrebe udruga i drugih organizacija civilnog društva koje će imati potrebu za dodatnim sredstvima u provođenju svojih projekata, odnosno za projekte udruga za koje se udruge iz opravdanih razloga nisu mogle javiti na prije raspisane Javne pozive,
* sredstva za tekuće i kapitalne donacije u ukupnom iznosu od 33.000,00 kn, za slučaj potrebe isplate tekuće ili kapitalne donacije udrugama u skladu s člankom 6., stavak 13., alineja 1. i 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te Pravilnika o financiranju programa i projekata od interesa za opće dobro koje provode udruge na području Grada Novske (u opravdanim i iznimnim slučajevima, kada nepredviđeni događaji obvezuju davatelja sredstava da u suradnji s udrugama žurno djeluje u rokovima u kojima nije moguće provesti javni natječaj ili javni poziv već samo izravnom dodjelom financijskih sredstava te kada se prema mišljenju nadležnog povjerenstva jednokratno dodjeljuju sredstva do 5.000,00 kn za aktivnost koje iz opravdanih razloga nisu mogle biti planirane u godišnjem planu udruge, a ukupan iznos tako dodijeljenih sredstava iznosi najviše 5 % svih sredstava planiranih u proračunu za financiranje svih programa i projekata udruga).

**1.3.6. Tekući projekt 1011 T100007 – Sufinanciranje rada Gradskog društva Crvenog križa Novska - 470.000,00 kn**

Tekući projekt obuhvaća redovni rad Gradskog društva Crvenog križa Novska. Prema Zakonu o Hrvatskom crvenom križu (NN 71/10) Crveni križ obavlja djelatnost ublažavanja ljudskih patnji, a osobito onih izazvanih oružanim sukobima, velikim prirodnim, ekološkim, tehnološkim i drugim nesrećama, s posljedicama masovnih stradanja i epidemijama, doprinosi unapređenju i zaštiti zdravlja, prevenciji bolesti i podizanju zdravstvene i ekološke kulture građana te potiče i unapređuje solidarnost, promiče volonterstvo i međusobno pomaganje i socijalnu sigurnost građana. Uredbom o kriterijima, mjerilima i postupcima financiranja i ugovaranja programa i projekata od interesa za opće dobro, Crveni križ je posebna organizacija civilnog društva čije je djelovanje i financiranje propisano posebnim zakonom koji im daje poseban status u području humanitarnog rada i doprinosa unapređenju i zaštiti zdravlja radi čega su izuzeti od sudjelovanja na javnim natječajima za dodjelu sredstava za financiranje svojih redovnih djelatnosti. Gradsko društvo Crvenog križa Novska u provođenju svojih djelatnosti koristit će odobrena sredstva za financiranje plaća zaposlenika, za materijalne troškove, za provođenje programa logopedske rehabilitacije te za ostale programe koje će provoditi u skladu sa svojim programom rada i financijskim planom za 2020. godinu. Također, u okviru ovog tekućeg projekta obuhvaćena su i sredstva u iznosu od 100.000,00 kn za provođenja programa „Paket za bebe“ na koji imaju pravo roditelji svih novorođenih beba u 2020. godini, sukladno Odluci kojom su određeni uvjeti za dodjelu novčane potpore roditeljima za program „Kolica za novljanskog klinca“.

**1.4. Program 1012 JAVNE POTREBE U KULTURI**

**Zakonski temelj:**

Zakon o financiranju javnih potreba u kulturi (NN, broj 47/90, 27/93 i 38/09), Zakon o zaštiti i očuvanju kulturnih dobara (NN 69/99, 151/03, 100/04, 87/09, 88/10, 61/11, [25/12](https://www.zakon.hr/cms.htm?id=230), [136/12](https://www.zakon.hr/cms.htm?id=231), [157/13](https://www.zakon.hr/cms.htm?id=609), [152/14](https://www.zakon.hr/cms.htm?id=1673) , [98/15](https://www.zakon.hr/cms.htm?id=12778), [44/17](https://www.zakon.hr/cms.htm?id=18039) i [90/18](https://www.zakon.hr/cms.htm?id=32479)), Zakon o knjižnicama i knjižničnoj djelatnosti (NN, broj 105/97, 5/98, 104/00, 87/08 i 69/09), Zakon o pučkim otvorenim učilištima (NN, 54/97, 5/98, 109/99 i 139/10), Statuti, Pravilnici o radu i drugi opći akti ustanova: Pučko otvoreno učilište i Gradska knjižnica i čitaonica Ante Jagar Novska, Strategija turizma i kulturnog turizma Grada Novske 2017. – 2020., Program javnih potreba u kulturi Grada Novske za 2020. godinu.

**Ciljevi programa:**

Osiguranje materijalnih i drugih uvjeta za nesmetan rad i razvoj kulturnih djelatnosti novljanskih ustanova u kulturi, i to: razvoj knjižničarstva i rast čitalačkih navika Novljana kroz aktivnosti Gradske knjižnice i čitaonice „Ante Jagar“ Novska te razvoj kazališno-scenske djelatnosti, djelatnosti prikazivanja filmova i muzejsko-galerijske djelatnosti Pučkog otvorenog učilišta Novska, briga o zaštiti kulturne baštine, skrb o ravnomjernom razvoju svih djelatnosti u kulturi sufinanciranjem projekata i aktivnosti udruga u kulturi, posebno kulturno-umjetničkih društava i drugih udruga u kulturi koje promiču i čuvaju novljansku tradicijsku kulturu, koje svojim djelovanjem edukativno utječu na djecu i mladež, pomažu razvoj turizma i promiču kulturu Grada Novske u najširem smislu.

Program obuhvaća sljedeće aktivnosti i projekte:

**1.4.1. Aktivnost 1012 A100001 - Rashodi za zaposlene - 1.609.562,00 kn**

Ova aktivnost obuhvaća troškove plaća i doprinosa na plaće zaposlenika u Gradskoj knjižnici i čitaonici „Ante Jagar“ Novska i Pučkom otvorenom učilištu Novska.

U Gradskoj knjižnici „Ante Jagar“ Novska zaposleno je 11 djelatnika, od kojih 8 stručnih djelatnika knjižničara i 1 stručni knjižničar- informatičar (4 VSS, 2 VŠS, 3 SSS) te tehničko osoblje ustanove - 1 spremačica i domar koji radi na ½ radnog vremena, za čije plaće, doprinose na plaće i druga materijalna prava je osiguran iznos od 1.203.700,00 kn.

U Pučkom otvorenom učilištu Novska, na poslovima kulture zaposlena su 4 djelatnika, za čije plaće, doprinose na plaće i druga materijalna prava je osiguran iznos od 405.862,00 kn.

Ovi rashodi doprinose redovnoj i potpunoj realizaciji svih programa u kulturi u Pučkom otvorenom učilištu.

**Cilj aktivnosti**: osigurati nesmetano odvijanje i potpunu realizaciju svih programa u kulturi koje se u ovim ustanovama ostvaruju.

**1.4.2. Aktivnost 1012 A100002 - Materijalno-financijski rashodi - 503.760,00 kn**

Aktivnost se odnosi na naknade troškova zaposlenicima, rashode za materijal i energiju, rashode za intelektualne i ostale usluge, službena putovanja, stručno usavršavanje, uredski materijal, materijal i dijelove za tekuće i investicijsko održavanje, sitni inventar, usluge telefona, pošte i prijevoza, premije osiguranja, reprezentaciju, kamate na primljene zajmove, bankarske usluge u Pučkom otvorenom učilištu Novska u iznosu od 130.000,00 kn, a u Gradskoj knjižnici i čitaonici „Ante Jagar“ Novska u iznosu od 373.760,00 kn.

**Cilj aktivnosti**: nesmetano odvijanje i potpuna realizacija svih planiranih programa u kulturi koje se u ovim ustanovama ostvaruju.

**1.4.3. Aktivnost 1012 A100004 – Udruge u kulturi - 170.000,00 kn**

Tekući projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti kulturno-umjetničkim društvima i drugim udrugama u kulturi na području Grada Novske koje se bave njegovanjem i zaštitom kulturne baštine, promicanjem i razvojem likovne umjetnosti, promicanjem i razvojem glazbeno-scenske umjetnosti, promicanjem i razvojem filatelističke djelatnosti, izdavačke djelatnosti od interesa za Grad i drugim udrugama u kulturi koje promiču i razvijaju novljansku kulturnu baštinu na području Grada Novske i u drugim sredinama.

**Cilj projekta:** sufinanciranjem redovnog rada novljanskih kulturno-umjetničkih društava i drugih udruga u kulturi osigurati skrb o kulturno-umjetničkom amaterizmu, o specifičnostima novljanske narodne baštine i izvornog folklora, o razvoju likovnog izraza novljanskih likovnih autora, o ravnomjernom razvoju ostalih kulturnih djelatnosti na području Grada Novske, o njihovoj promociji u zemlji i inozemstvu te širenje kulturne ponude u Gradu Novskoj i razvoj kulturnog turizma.

**1.4.4. Kapitalni projekt 1012 K100001 – Vjerske zajednice – 200.000,00 kn**

Ovaj kapitalni projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti vjerskim zajednicama za obnovu, izgradnju ili opremanje sakralnih objekta na području Grada Novske.

**Cilj projekta:** sufinanciranjem projekata uređenja i održavanja sakralnih objekta, kao važnih javnih objekata i vrijedne kulturne baštine, doseći visoki standard njihova uređenja i održavanja koji će omogućiti nesmetano odvijanje vjerskih obreda, svečanosti i primjerenih kulturnih sadržaja te ih očuvati kao vrijednu nepokretnu kulturnu baštinu koja najbolje oslikava povijesni i kulturni identitet novljanskog kraja.

**1.4.5. Tekući projekt 1012 T100001 - Kazališne i kino predstave – 278.245,00 kn**

Ovaj tekući projekt obuhvaća sufinanciranje kazališnih predstava iz proračuna Grada Novske, troškove prikazivanja kino-predstava (filmova), troškove održavanja izložbi te troškove održavanja drugih kulturnih događanja u sklopu Ljeta u Novskoj i Dana Grada Novske. Sufinanciranjem ovog programa nastoji se održati redovna godišnja kazališna, kino i izložbena sezona, a cilj sufinanciranja je poticaj Novljanima da steknu naviku redovnog konzumiranja tih kulturnih sadržaja i povećanje broja posjetitelja.

**Cilj projekta**: Održati razinu postojećeg broja kino projekcija (150) i postojeće razine posjeta kino projekcijama (5.800) te smanjiti broj kazališnih predstava (s 15 na 10) s ciljem dovođenja kvalitetnijih predstava i uvođenja naplate ulaznica na iste. U skladu s tim očekujemo da će se broj posjeta kazališnim predstavama smanjiti (s 2.500 na 1.100).

**Pokazatelj uspješnosti**: broj posjetitelja i broj kino i kazališnih predstava.

**1.4.6. Tekući projekt 1012 T100002 - Dječja igraonica - 4.000,00 kn**

Ovaj tekući projekt obuhvaća organizaciju više različitih tematskih radionica i pričaonica u Gradskoj knjižnici i čitaonici „Ante Jagar“ Novska i u Osnovnoj školi Rajić namijenjenih djeci. Radionice se organiziraju kao poticaj razvoju dječjeg stvaralaštva, kreativnosti, poticanja čitanja i korištenja njihovog slobodnog vremena na društveno koristan i prihvatljiv način.

**Cilj projekta:** osiguravanje provođenja dodatnih aktivnosti Knjižnice i čitaonice namijenjenih djeci.

**1.4.7. Tekući projekt 1012 T100003 – Književni susreti - 16.000,00 kn**

Ovaj tekući projekt obuhvaća organizaciju više različitih aktivnosti (predstavljanja knjiga, predavanja, izložbi i radionica, informatičkog opismenjavanja umirovljenika i osoba starijih od 50 godina, te akcija poticanja čitanja) namijenjenih odraslim korisnicima koje organizira Gradska knjižnica i čitaonica „Ante Jagar“ Novska.

**Cilj projekta:** osiguravanje provođenja dodatnih aktivnosti Knjižnice i čitaonice namijenjenih odraslim korisnicima.

**1.4.8. Tekući projekt 1012 T100004 - Nabava opreme - 156.000,00 kn**

Ovaj tekući projekt obuhvaća plansku i kontinuiranu nabavu knjižnične građe (knjiga, audio-vizualne građe, didaktičkih igrački i periodike) u Gradskoj knjižnici i čitaonici „Ante Jagar“ Novska sredstvima proračuna Grada i sredstvima Ministarstva kulture te sredstva za nabavu slikovnica.

**Cilj projekta:** Kontinuirananabava knjižne i neknjižne građe i druge potrebne opreme.

**1.5. Program 1013 SUFINANCIRANJE OBRAZOVANJA**

**Zakonski temelj:**

Zakon o lokalnoj i područnoj samoupravi, Zakon o pučkim otvorenim učilištima (NN, 54/97, 5/98, 109/99 i 139/10), Zakon o ustanovama (NN, 76/93, 29/97, 47/99 i 35/08), Zakon o obrazovanju odraslih (NN, 17/07, 107/07 i 24/10), Zakon o muzejima (NN, 61/18), Zakon o odgoju i obrazovanju u osnovnoj i srednjoj školi (NN 87/08,86/09, [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279)), Odluka o stipendiranju („Službeni vjesnik“ 39/14 ).

**Ciljevi programa:**

* u zakonskim uvjetima u kojima na području Grada Novske nije decentralizirano osnovno i srednje školstvo, sufinanciranjem posebnih obrazovnih programa, izvannastavnih aktivnosti u školama i investicijskih radova na školskim objektima utjecati na podizanje kvalitete obrazovanja,
* osiguranjem materijalnih i drugih uvjeta rada u Pučkom otvorenom učilištu ostvariti potrebu za ciljano obrazovanje u skladu s potrebama tržišta,
* stipendiranjem srednjoškolskih učenika i studenata omogućiti dostupnost željenog obrazovanja svim redovnim učenicima i studentima pod jednakim uvjetima.

Program obuhvaća sljedeće aktivnosti i projekte:

**1.5.1. Aktivnost 1013 A100001 – Rashodi za zaposlene na programima obrazovanja u Pučkom otvorenom učilištu u iznosu od 596.200,00 kn**

Aktivnost se odnosi na plaće za redovan rad, doprinose na plaće i ostale rashode za zaposlene na programima obrazovanja u Pučkom otvorenom učilištu (5 zaposlenika). Ovi rashodi doprinose redovnoj i potpunoj realizaciji svih obrazovnih programa u Pučkom otvorenom učilištu.

**Cilj aktivnosti**: zadržavanje postojećeg broja polaznika obrazovnih programa u 2020. godini, te povećanje broja novih obrazovnih programa ovisno o potrebama na tržištu rada.

**Pokazatelj uspješnosti**: broj polaznika obrazovnih programa (47-2018, 109-2019) i broj obrazovnih programa (16).

**1.5.2. Aktivnost 1013 A100002 - Materijalno - financijski rashodi u Pučkom otvorenom učilištu u iznosu od 829.000,00 kn**

Aktivnost se odnosi na naknade troškova zaposlenicima, rashode za materijal i energiju, rashode za intelektualne i ostale usluge, nabavu opreme, službena putovanja, stručno usavršavanje, uredski materijal, materijal i dijelove za tekuće i investicijsko održavanje, sitni inventar, usluge telefona, pošte i prijevoza, premije osiguranja, reprezentaciju, bankarske usluge i dr. Ovi rashodi omogućit će da se nesmetano odvijaju obrazovni programi ustanove i drugi programi koji su u funkciji obrazovanja.

**Cilj aktivnosti**: zadržavanje postojećeg broja polaznika obrazovnih programa u 2020. godini, te povećanje broja novih obrazovnih programa, ovisno o potrebama na tržištu rada.

**Pokazatelj uspješnosti**: broj polaznika obrazovnih programa (47-2018, 109-2019) i broj obrazovnih programa (16).

**1.5.3. Aktivnost 1013 A100003 Stipendije - 1.370.000,00 kn**

Aktivnost se odnosi na stipendiranje 151 učenika koji se školuju izvan mjesta prebivališta uz mjesečnu stipendiju od 320,00 kn, stipendiranjem učenika koji ne mogu ostvariti subvencioniranje prijevoza iz Državnog proračuna RH (prijevoz do 5 km udaljenosti od kuće do škole) za koju stipendije iznose od 145,00 kn do 160,00 kn te stipendiranje 141 redovnog studenta uz mjesečnu stipendiju koja iznosi 560,00 kn mjesečno, a za studente koji dolaze iz obitelji s troje ili više djece, 800,00 kn.

Uvjeti za dobivanje stipendija zadovoljavaju učenici i studenti koji ne primaju potpore za školovanje iz drugih izvora i koji redovno upisuju viši razred, odnosno, višu godinu studija.

**Cilj aktivnosti**: učiniti stipendiju dostupnom svim redovnim učenicima i studentima u skladu s propisanim uvjetima, uz zadržavanje prošlogodišnjeg broja dodijeljenih stipendija i iznosa stipendije.

**1.5.4. Tekući projekt 1013 T100001 Sufinanciranje programa škola s područja Grada - 859.000,00 kn**

Tekući projekt se odnosi na sufinanciranje programa osnovnih škola s područja Grada Novske. U Osnovnoj školi Novska financirat će se plaća jednog učitelja za potrebe produženog boravka djece nižih razreda u iznosu od 120.000,00 kn, sufinancirat će se županijski projekt energetske učinkovitosti područnih škola i rehabilitacijskog centra, svaki u iznosu od 100.000,00 kuna te druge aktivnosti u školi u iznosu od 80.000,00 kn. U Osnovnoj školi Rajić financirat će se projekti i aktivnosti s iznosom od 30.000,00 kn, u Osnovnoj školi Lipovljani, s iznosom od 60.000,00 kn, u Srednjoj školi Novska s iznosom od 79.000,00 kn, u Katoličkoj osnovnoj školi s iznosom od 150.000,00 kn za produženi boravak te u Glazbenoj školi Novska, u kojoj će se sufinancirati redovan rad i izvannastavne aktivnosti u iznosu od 120.000,00 kn.

**Cilj projekta:** sudjelovati u sufinanciranju posebnih aktivnosti i potreba škola u dijelu koji se odnosi na nemogućnost škola da sredstva za financiranje tih aktivnosti i potreba ostvare iz redovnih decentraliziranih sredstava ili drugih izvora.

**1.6. Program 1014 - PREDŠKOLSKI ODGOJ**

**Zakonski temelj:**

Zakon o predškolskom odgoju i obrazovanju (NN, broj 10/97,107/07, 94/13 i 98/19), Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece (Glasnik Ministarstva prosvjete i kulture, br.7/8,1991.), Konvencija UN-a o pravima djece iz 1989. God.; Zakon o Agenciji za odgoj i obrazovanje (NN, br. 85/06.), Statut Dječjeg vrtića „Radost“ Novska, Kolektivni ugovor zaposlenika Dječjeg vrtića „Radost“ Novska i drugi opći akti ustanove.

**Cilj programa:**

Cilj predškolskog odgoja u Dječjem vrtiću „Radost“ Novska je pružiti podršku roditeljima djece s područja Grada Novske organizirajući redoviti program odgoja i obrazovanja djece rane i predškolske dobi od navršenih godinu dana do polaska u školu i to na način koji će stvoriti poticajno vrtićko okruženje za cjeloviti razvoj djeteta temeljen na humanističko razvojnoj koncepciji - poštujući i uvažavajući djetetove razvojne mogućnosti te njegove osobne interese i potrebe, uz zadržavanje postojećeg broja djece i zaposlenika u sustavu, radi poštivanja pedagoških standarda.

**1.6.1. Aktivnost 1014 A100001 - Rashodi za zaposlene – 6.435.000,00 kn**

Aktivnost obuhvaća osiguranje sredstava za troškove isplate plaća za redovan rad 54 zaposlenika, i to 46 stalno zaposlenih djelatnika (ravnatelj, pedagog, zdravstveni voditelj, tajnik, voditelj računovodstva, administrativno-računovodstveni djelatnik, 26 odgajatelja, glavna kuharica, 3 pomoćne kuharice, 7 spremačica, pralja/švelja i ekonom-domar i domar-vozač) te 8 zaposlenika na određeno vrijeme (7 odgojitelja, od kojih su 2 zamjena za bolovanje i 5 na stručnom osposobljavanju te 1 kuharica kao zamjena radi rodiljnog dopusta).

Zaposlenici ustanove kroz svoj rad osiguravaju redovno funkcioniranje ustanove kroz sve planirane redovne i dodatne obrazovne programe, i to:

* **redoviti 10-satni program** koji pohađa 277 djece raspoređene u 11 vrtićkih skupina koje vode 22 odgajatelja te 4 jasličke skupine koje vodi 8 odgajatelja.

U matičnom vrtiću „Radost“ boravi 137 djece u 7 vrtićkih skupina i jednoj jasličkoj skupini koja broji 18 djece. U izdvojenom objektu „Stribor“ na Ukladama boravi ukupno 47 djece raspoređene u 3 jasličke skupine, a u izdvojenom objektu „Pastoralni centar“ boravi 38 djece raspoređene u dvije vrtićke skupine;

* **program predškole** obuhvaća djecu u godini dana pred polazak u školu. Za djecu koja ne pohađaju vrtić program se provodi od 1. listopada 2019. godine do 31. svibnja 2020. godine., a ukupno traje 250 sati. Program predškole organiziran je u matičnom vrtiću s dvije skupine koje broje ukupno 39 djece, u Osnovnoj školi Rajić jedna skupina koja broji 12 djece te u Osnovnoj školi Josipa Kozarca Lipovljani, Područna škola u Staroj Subockoj jedna skupina koja broji 9 djece. Ukupno je upisano 60 djece, a program predškole vodi jedna odgojiteljica za sve skupine;
* **program ranog učenja engleskog jezika** verificirani je program koji se provodi izvan redovnog programa, dva puta tjedno za djecu u petoj i šestoj godini života, a provodi ga formalno educirana odgojiteljica. U pedagoškoj godini 2019./2020.poseban program engleskog jezika pohađat će 51 dijete u četiri vrtićke skupine raspoređene u dva stupnja učenja. U matičnom vrtiću prvu godinu programa polazi 19 djece, a u Pastoralnom centru 10 djece, a drugu godinu programa polazi 18 djece u matičnom vrtiću i 4 u Pastoralnom centru. pohađaju navedeni program, u matičnom vrtiću „Radost“ je 18, te u Pastoralnom centru 4 djece. Cijena programa iznosi 100,00 kn po djetetu mjesečnoza 10 mjeseci što čini prihod vrtiću od 51.000,00 kn godišnje;
* **program GI-GA** u koji je uključeno 43 djece iz 5 vrtićkih skupina i 60 djece koja polaze predškolu interaktivno je učenje engleskog jezika uz korištenje suvremenih informatičkih pomagala s ciljem razvijanja senzibiliteta za engleski jezik kroz igru i istraživanje te poticanje pozitivnog stava i interesa za strani jezik, drugu kulturu i učenje korištenja suvremenih informatičkih pomagla.

**1.6.2. Aktivnost 1014 A100002 – Materijalno-financijski rashodi - 1.844.000,00 kn**

Aktivnost obuhvaća isplatu naknada za prijevoz zaposlenika, za rad na terenu i odvojeni život, stručno usavršavanje zaposlenika, troškove službenih putovanja, stručnog usavršavanja zaposlenika, nabavu uredskog materijala, troškove nabave materijala i sirovina, rashode za električnu energiju, materijal i dijelove za tekuće i investicijsko održavanje, nabavu sitnog inventara i auto-gume, službene, radne i zaštitne odjeće, stručne literature, sredstava za čišćenje i održavanje, sredstava za higijensku potrebu i njegu, potrošni materijal za rad u grupi, rashode za plin, rashode za gorivo, usluge tekućeg i investicijskog održavanja opreme, laboratorijske usluge, prijevoz djece na izlete, usluge pošte, usluge tekućeg i investicijskog održavanja zgrade, usluge promidžbe i informiranja, komunalne usluge, preventivne zdravstvene preglede zaposlenika, računalne usluge, ostale usluge (fotografije, registracija vozila, pranje i čišćenje), usluge telefona i interneta, naknade troškova osobama izvan radnog odnosa, premije osiguranje, reprezentaciju, ostale nespomenute rashode poslovanja, bankarske usluge i usluge platnog prometa.

Ovi rashodi omogućuju da se osiguraju potrebni materijalni i drugi uvjeti za redovno funkcioniranje svih planiranih redovnih i dodatnih programa ustanove opisanih u prethodnoj aktivnosti.

**Cilj aktivnosti:** osigurati materijalne i druge uvjete za redovno, zakonito i cjelovito izvršavanje svih djelatnosti i zadaća ustanove.

**1.6.3. Aktivnost 1014 K100001 – Investicijsko održavanje zgrade vrtića - 150.000,00 kn**

Ova aktivnost obuhvaća sredstva planirana za rekonstrukcija kuhinje u matičnom vrtiću iz općih prihoda i primitaka u visini od 150.000,00 kn, od toga, za izradu glavnog projekta planira se iznos od 70.000,00 kn, a za adaptaciju, iznos od 80.000,00 kn.

Rekonstrukcija je potrebna iz razloga što je povećan broj djece, a time je povećana i dnevna količina obroka, a potrebna i nova organizacija prostora za pakiranje i dostavu hrane u dva izdvojena objekta – „Stribor“ i Pastoralni centar.

**Cilj aktivnosti**: usklađenje prostora po HACCP standardima, poboljšanje kvalitete rada te unapređenje funkcionalnosti prostora koji će omogućiti bolju raspodjelu radnih zadataka i vremena.

**1.6.4. Tekući projekt 1014 T10001 – Nabava opreme - 222.200,00 kn**

Sredstva u okviru ovog tekućeg projekta osiguravaju se za nabavu postrojenja i opreme iz općih prihoda i primitaka u visini 60.000,00 kn, vlastitih prihoda u visini 137.200,00 kn, iz izvora pomoći u visini 20.000,00 kn, te iz donacija u visini 5.000,00 kn.

Planirana je i nabava novog servera radi dotrajalosti postojećeg u visini od 50.000,00 kn, oprema za prostor arhive radi pravilne pohrane dokumentacije i usklađenje po Zakonu o arhiviranju, za koju se planira iznos od 20.000,00 kn.

Za potrebe omogućavanja lakšeg i bržeg procesa poslovanja, planira se i nabava jednog računala u visini od 9.000,00 kn.

Planira se i nabava motorne kosilice za travu, radi povećanja opsega košnje zelenih površina u izdvojenim objektima u iznosu od 27.500,00 kn.

Planira se i nabava konvekcijske pećnice 31.250,00 kn, te novi, veći štednjak za kuhinju u iznosu od 16.250,00 kn s ciljem ubrzavanja procesa pripreme hrane, te pripreme veće količine obroka s obzirom na veći broj upisane djece u izdvojenim objektima.

Iz sredstava proračuna grada planira se uređenje dječjeg igrališta u novom područnom objektu „Stribor“. Za uređenje površine igrališta te za nabavu opreme u ukupnom iznosu od 120.000,00 kn.

**Cilj projekta**: opremiti vanjske i unutarnje prostore vrtića opremom koja će biti funkcionalna, sigurna za korištenje i usklađena s DPS-om.

**1.7. Program 1015 - POTICANJE DEMOGRAFSKOG RASTA**

**Zakonski temelj:**

Nacionalna populacijska politika (“Narodne novine”, broj 136/06), Program pomoći roditeljima za novorođeno dijete „Kolica za novljanskog klinca“ za 2020. godinu.

**Cilj programa:** poticajnim populacijskim mjerama utjecati na porast nataliteta na području Grada Novske.

Program obuhvaća sljedeću aktivnost:

**1.7.1. Aktivnost 1015 A100001 „Kolica za novljanskog klinca“ - 600.000,00 kn**

Ovaj program obuhvaća aktivnost isplate naknade roditeljima za novorođeno dijete, u sljedećim iznosima:

* za 1. dijete u obitelji – 2.500,00 kn,
* za 2. dijete u obitelji - 5.000,00 kn,
* za 3. i svako sljedeće dijete u obitelji – 10.000,00 kn.

**Cilj aktivnosti:** isplatom naknada roditeljima za svako novorođeno dijete stvarati pozitivno okruženje za roditeljstvo te time utjecati na porast nataliteta na području Grada Novske.

**1.8. Program 1017 - SOCIJALNA SKRB**

**Zakonski temelj:**

Zakon o socijalnoj skrbi (“Narodne novine”, broj 157/13, 152/14, 99/15, 52/16, 16/17 i 130/17) , Odluka o socijalnoj skrbi („Službeni vjesnik“, 57/17), Program javnih potreba u socijalnoj skrbi na području Grada Novske za 2020. godinu.

**Cilj programa:** zadovoljavanje javnih potreba socijalno ugroženih građana, bolesnih građana i umirovljenika, poboljšanje njihovog socijalnog statusa te osiguranje dodatnih smještajnih kapaciteta za starije i nemoćne osobe na području Grada Novske.

Program obuhvaća sljedeće aktivnosti:

**1.8.1. Aktivnost 1017 A100001 Pomoć građanima i kućanstvu – 905.000,00 kn**

Ova aktivnost se odnosi na sve oblike socijalnih pomoći koje će se sukladno Programu javnih potreba u socijalnoj skrbi na području Grada Novske za 2020. godinu dodjeljivati građanima i kućanstvima u socijalno-zaštitnoj potrebi (dodatak na mirovinu, pomoć za troškove stanovanja, pomoć za nabavu ogrjeva, pomoć za podmirenje pogrebnih troškova, financiranje boravka i liječenja djece predškolske dobi u Poliklinici SUVAG, sufinanciranje liječenja i rehabilitacije osoba s teškoćama u psihofizičkom razvoju u odgovarajućim zdravstvenim i drugim ustanovama te oslobođenje od plaćanja komunalne naknade).

**Cilj aktivnosti:** kontinuirana ili povremena isplata pomoći građanima i kućanstvima koji trenutno ili stalno nisu u mogućnosti financijski skrbiti o sebi i svojim obiteljima te poboljšanje socijalnog statusa umirovljenika s mirovinom manjom od 1.600,00 kn, uz zadržavanje dosadašnjeg broja korisnika.

**1.8.2. Aktivnost 1017 A100002 Sufinanciranje prehrane djece u školama - 290.000,00 kn**

Ova aktivnost şe odnosi na financiranje prehrane osnovnoškolske djece s prebivalištem na području Grada Novske koja dolaze iz obitelji koje su u socijalno-zaštitnoj potrebi. Sredstva se transferiraju osnovnim školama u Novskoj, Rajiću, Lipovljanima i Jasenovcu.

**Cilj aktivnosti**: kontinuirano osiguravati besplatnu prehranu učenicima osnovnih škola koji dolaze iz obitelji koje su u socijalno-zaštitnoj potrebi i povećanje broja korisnika u odnosu na prošlu godinu radi potrebe da svi učenici koji primaju dječji doplatak imaju pravo na besplatnu prehranu.

**1.9. Program 1018 - RAZVOJ SPORTA I REKREACIJE**

**Zakonski temelj:**

Zakon o sportu (“Narodne novine”, broj 71/06, 150/08, 124/10, 124/11, 86/12, 94/13, 85/15 i 19/16), Program javnih potreba u sportu na području Grada Novske za 2019. godinu, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine”, broj 26/15).

**Cilj programa:**

Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja, i to sljedećim aktivnostima: osiguranjem sredstava Zajednici sportskih udruga Grada Novske za redovan rad, za redovan rad novljanskih sportskih klubova, članica Zajednice, školskih sportskih klubova, rekreativnih sportskih klubova i klubova koji okupljaju osobe s invaliditetom, te osiguranjem redovnog održavanja i korištenja gradske dvorane, te ostalih sportskih objekata na području Grada Novske za potrebe treninga, natjecanja i rekreacije novljanskih sportaša.

Program obuhvaća sljedeće aktivnosti i projekte:

**1.9.1. Aktivnost 1018 A100001 Financiranje sportskih klubova - 1.575.000,00 kn**

Aktivnost obuhvaća sredstva koja će Zajednica sportskih udruga Grada Novske temeljem Javnog poziva, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, te sukladno Pravilniku o financiranju programa i projekata od interesa za opće dobro koje provode sportske udruge na području Grada Novske dodijeliti sportskim klubovima za njihov redovni rad, školskim sportskim klubovima i sportskim klubovima koji okupljaju osobe s invaliditetom, te za sportske manifestacije.

**Cilj aktivnosti**: redovnim sufinanciranjem novljanskih sportskih klubova zadržati postojeći broj aktivnih sportaša koji su obuhvaćeni sustavom redovnog natjecanja, poticati rad školsko-sportskih klubova, financirati sportske manifestacije i poticati osobe s invaliditetom na sportske aktivnosti.

**1.9.2. Aktivnost 1018 A100002 Financiranje materijalnih troškova Zajednice sportskih udruga Grada Novske - 122.400,00 kn**

**Cilj aktivnosti**: osiguranjem sredstava za redovni rad Zajednice sportskih udruga Grada Novske osigurati provođenje svih djelatnosti Zajednice.

Ova aktivnost obuhvaća tekuće materijalne troškove Zajednice sportskih udruga Grada Novske u iznosu od 52.400,00 kn i kapitalnu donaciju u iznosu od 70.000,00 kn za nabavu automobila.

**1.9.3. Tekući projekt 1018 T100001 Održavanje sportskih objekata - 419.860,00 kn**

Ovaj tekući projekt se odnosi na financiranje plaća zaposlenih u Zajednici sportskih udruga Grada Novske koji rade na održavanju sportske dvorane, gradskog stadiona i gradske kuglane, a čiji rad osigurava nesmetano korištenje i funkcioniranje tih sportskih objekata za potrebe sportskih klubova.

**Cilj projekta**: redovnim sufinanciranjem održavanja sportskih objekata zadržati broj aktivnih sportaša koji su obuhvaćeni sustavom redovnog natjecanja.

**1.10. Program 1019 POTICANJE RAZVOJA TURIZMA**

**Zakonski temelj:**

Zakon o turističkim zajednicama i promicanju hrvatskog turizma turizmu (“Narodne novine”, broj 152/08), Zakon o pružanju usluga u turizmu (“Narodne novine”, broj 130/17 ).

**Cilj programa:**

Obilježavanjem manifestacija i educiranjem djece predškolske dobi i učenika osnovnih škola s područja Grada Novske o važnosti očuvanja okoliša i prirodne baštine Parka prirode „Lonjsko polje“ poticati razvoj turizma na području Grada Novske.

Program obuhvaća sljedeće aktivnosti i tekuće projekte:

**1.10.1. Tekući projekt 1019 T100002 Manifestacije - 90.000,00 kn**

U ovom tekućem projektu osiguravaju se sredstva za organizaciju Dana Grada Novske, i to za podmirenje rashoda koje izravno iz proračuna podmiruje Grad Novska (plakati, pozivnice, oglašavanja, svečani ručak , smještaj gostiju i drugi slični troškovi).

**Cilj projekta**: Dan Grada Novske obilježiti na način da se službeni gosti Gradske uprave, posebno gosti prijateljskih gradova iz inozemstva i drugih gradova RH u Novskoj zadrže u gradu za cijelo vrijeme obilježavanja manifestacije radi potrebe cjelovitog promoviranja novljanske kulture, gastro-ponude, novljanskih turističkih i gospodarskih potencijala, sve u cilju razmjene iskustava, građenja uspješnih veza i kreiranja zajedničkih projekata u obostranom interesu.

**1.10.2. Tekući projekt 1019 T100005 Turističko-edukativne radionice - 78.000,00 kn**

U okviru ovog tekućeg projekta osiguravaju se sredstva za zajednički projekt Parka prirode Lonjsko polje i Grada Novske koji se odnosi na financiranje plaće jednog djelatnika koji će raditi na poticanju turista na učestalije dolaske u Lonjsko polje kroz organiziranje turističko-edukativnih radionica u Lonjskom polju koje su posebno namijenjene učenicima osnovnih škola i djeci vrtićke uzrasti.

**Cilj projekta**: sufinanciranjem plaće jednog djelatnika Parka prirode Lonjsko polje, kao vodeće turističke destinacije novljanskog okruženja, poticati jačanje kapaciteta ustanove za organizaciju i prihvat grupnih turističkih posjetitelja posebno usmjerenih učenicima osnovnih škola i djeci vrtićke dobi, te kroz suradnju s Lonjskim poljem jačati vlastite turističke kapacitete.

**1.11. Program 1020 - SJEĆANJE NA DOMOVINSKI RAT**

**Cilj programa:**

-promicanje vrijednosti Domovinskog rata i istine o Domovinskom ratu kroz organizacije manifestacija kojima se na području Grada Novske obilježavaju važni datumi vezani za Domovinski rat,

- na dostojanstven i svečan način obilježiti stradanje svih hrvatskih branitelja koji su poginuli na zapadno-slavonskom ratištu te tako promicati vrijednosti i istinu o Domovinskom ratu.

Program obuhvaća sljedeći tekući projekt:

**1.11.1. Tekući projekt 1020 T100001 Manifestacije iz Domovinskog rata - 237.600,00 kn**

Ovaj tekući projekt se odnosi na obilježavanje akcije „Bljesak“ u iznosu od 80.000,00 kn, obilježavanje Dana hrvatskih branitelja Grada Novske u iznosu od 57.200,00 kn te održavanje komemoracije za poginule hrvatske branitelje na zapadno-slavonskom ratištu kod spomenika poginulim hrvatskim braniteljima na Trokutu, 29. listopada u iznosu od 100.000,00 kn.

**1.12. Program 1021 PROGRAM „ZAŽELI“**

**Zakonski temelj:**

Ugovor o provođenju projekta s Ministarstvom rada i mirovinskog sustava iz ožujka 2018. (EU projekt).

**Cilj programa:**

Zapošljavanje teže zapošljivih žena na tržištu rada na projektu pomoći starijim i nemoćnim osobama na području Grada Novske te dodatno educiranje žena kojim će steći nove vještine i znanja koja će ih učiniti konkurentnijima na tržištu rada kada projekt završi.

Ovaj program ovuhvaća sljedeći projekt:

**1.12.1. Tekući projekt 1021 T10001 – „ŽELIM RADITI, ŽELIM POMOĆI!“ - 1.579.033,00 kn**

Ovaj tekući projekt za 2020. godinu obuhvaća sredstva za plaće 40 zaposlenih žena u programu pomoći starijim i nemoćnim osobama s područja Grada Novske koje skrbe za ukupno 400 korisnika u iznosu od 1.048.503,00 kn, troškove njihovog prijevoza u iznosu od 74.500,00 kn, trošak plaće administrativnog djelatnika-financijskog asistenta u iznosu od 90.700,00 kn, trošak upravljanja projektom u iznosu od 40.100,00 kn, trošak plaće suradnika za javnu nabavu u iznosu od 20.000,00 kn, trošak obrazovanja žena u svrhu poboljšanja njihove konkurentnosti na tržištu rada kada projekt završi u iznosu od 153.000,00 kn, promotivni materijal i aktivnosti u iznosu od 100.000,00 kn, nabava kućnih potrepština krajnjim korisnicima u iznosu od 16.000,00 kn, te neizravni troškovi osoblja u iznosu od 30.000,00 kn. Program traje do sredine 2020. godine.

**Cilj projekta:** zadržati 40 zaposlenih žena i 400 korisnika za cijelo vrijeme trajanja projekta.

**1.13. Program 1023 PROGRAMI ZA DJECU I MLADE**

**Zakonski temelj:**

Prijava na javni natječaj za EU projekt „ Dom izvan doma“ koja je u visokom stupnju obrade među prihvatljivim projektima, Odluka Gradskog vijeća Grada Novske o u uključivanju Grada Novske u program „ Grad Novska –prijatelj djece“.

**Ciljevi programa**:

Poticati i uključivati mlade na aktivno sudjelovanje u kreiranju politike prema novljanskoj mladeži poduzimanjem sustavnih mjera na različitim područjima te olakšati i poboljšati uvjete odrastanja novljanske djece, posebno one bez roditeljske skrbi i žrtava obiteljskog nasilja.

Ovaj program obuhvaća sljedeće projekte:

**1.13.1. Tekući projekt 1023 T10002 – „Grad Novska – prijatelj djece“ - 20.000,00 kn**

Za ovaj tekući projekt osigurana su sredstva za aktivnosti koje će Povjerenstvo provoditi u 2020. godini u cilju osvajanja službenog naslova „Grad Novska - prijatelj djece“, a u tekućem projektu osigurana su i vlastita sredstva za Novsky - festival znanosti i umjetnosti u iznosu od 15.000,00 kn, kao i sredstva za plaćanje članarine Savezu.

**Cilj projekta:** poboljšati uvjete odrastanja novljanske djece poduzimanjem sustavnih mjera na različitim područjima života.

**1.13.2. Tekući projekt 1023 T10003 – „ Dom izvan doma“ – 1.411.033,00 kn**

Ovaj tekući projekt odnosi se na jačanje učinkovitosti socijalnih usluga za ciljane skupine (djeca i mladi bez roditelja ili bez odgovarajuće roditeljske skrbi, djeca žrtve obiteljskog nasilja…) s ciljem da se djeci koja su u riziku siromaštva i socijalne isključenosti omogući dostojanstven život i aktivno sudjelovanje u društvu. Planira se organizirati poludnevni boravak u Centru za pružanje usluga u zajednici Lipik uz osigurani prijevoz djece i osoblja, sa strukturiranim aktivnostima za djecu i mlade bez odgovarajuće roditeljske skrbi, članove obitelji te stručnjake koji rade s pripadnicima ciljanih skupina.

Prijavitelj projekta je Grad Novska, a partneri su Centar za socijalnu skrb Novska i Centar za pružanje usluga u zajednici Lipik koji će projekt provoditi.

**Cilj projekta**: jačanje učinkovitosti socijalnih usluga za djecu i mlade bez roditelja i žrtava obiteljskog nasilja u cilju smanjenja rizika od njihove socijalne isključenosti i siromaštva.

**2. Razdjel 003 UPRAVNI ODJEL ZA PRORAČUN I FINANCIJE**

Upravni odjel za proračun i financije Grada Novske obavlja sljedeće poslove:

* nakon primitka Uputa za izradu proračuna jedinica lokalne i područne (regionalne) samouprave Ministarstva financija izrađuje upute za izradu proračuna Grada Novske i dostavlja ih proračunskim korisnicima,
* izrađuje nacrt proračuna za proračunsku godinu i projekciju za sljedeće dvije godine i dostavlja ih Gradonačelniku, te ih u skladu s načelima transparentnosti objavljuje u službenom glasilu i na internetskoj stranici Grada, i u konačnici dostavlja ih Ministarstvu financija,
* kao koordinator, u suradnji s drugim upravnim odjelima izrađuje plan razvojnih programa Grada i proračunskih korisnika za trogodišnje razdoblje,
* vrši preraspodjelu proračunskih sredstava na temelju dokumentiranog zahtjeva ostalih upravnih odjela ili proračunskih korisnika,
* odgovoran je za zakonito i pravilno planiranje i izvršavanje proračuna, odnosno financijskog plana te korištenje proračunskih sredstava u skladu s načelima dobrog financijskog upravljanja, a posebno u skladu s načelima ekonomičnosti, učinkovitosti i djelotvornosti,
* sastavlja financijske izvještaje za razdoblja u tijeku proračunske godine i za tekuću proračunsku godinu i dostavlja ih instituciji ovlaštenoj za obradu podataka,
* izrađuje i dostavlja Gradonačelniku polugodišnji izvještaj o izvršenju proračuna za prvo polugodište tekuće proračunske godine te godišnji izvještaj o izvršenju proračuna,
* objavljuje opći i posebni dio polugodišnjeg i godišnjeg izvještaja o izvršenju proračuna u službenom glasilu Grada i na internetskoj stranici Grada, te godišnji izvještaj o izvršenju proračunu dostavlja Ministarstvu financija i Državnom uredu za reviziju,
* priprema i obrađuje podatke za popunjavanje Upitnika o fiskalnoj odgovornosti te sastavlja Izjavu o fiskalnoj odgovornosti,
* vodi proračunsko računovodstvo koje se temelji na općeprihvaćenim računovodstvenim načelima točnosti, istinitosti, pouzdanosti, pojedinačnom iskazivanju poslovnih događaja te međunarodnim računovodstvenim standardima za javni sektor,
* izrađuje prijedloge akata iz svog samoupravnog djelokruga.

Upravni odjel za proračun i financije Grada Novske samostalan je u obavljanju poslova iz svog djelokruga za čiju je zakonitost i pravovremenost odgovoran Gradonačelniku.

**2.1. Program 1001 JAVNA UPRAVA I ADMINISTRACIJA**

Program *Javna uprava i administracija* Upravnog odjela za proračun i financije sastoji se od aktivnosti rashoda za zaposlene, materijalno – financijskih rashoda, te tekućeg projekta namijenjenog otplati dugoročnih kredita. U razdoblju od 2020. do 2022. godine za ovaj program je predviđeno 3.174.648,00 kn.

**Glavni cilj programa** *Javne uprave i administracije* Upravnog odjela za proračun i financije je učinkovita provedba Zakona o proračunu („Narodne novine”, broj 87/08, 136/12 i 15/15), Zakona o fiskalnoj odgovornosti („Narodne novine”, broj 111/18) i Zakona o sustavu unutarnjih kontrola u javnom sektoru („Narodne novine”, broj 78/15 i 102/19) radi osiguranja učinkovitog upravljanja proračunskim prihodima i primicima te rashodima i izdacima uz naglasak na zakonitom, namjenskom i svrhovitom korištenju proračunskih sredstava, osiguranju i održavanju fiskalne odgovornosti i transparentnosti, osiguranju pouzdanosti financijskih i ostalih informacija te zakonitosti i pravilnosti u proračunskom, računovodstvenom i financijskom poslovanju i izvještavanju.

**Zakonska osnova:**

* Zakon o lokalnoj i područnoj (regionalnoj) samoupravi („Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19),
* Zakon o plaćama u lokalnoj i područnoj (regionalnoj) samoupravi („Narodne novine”, broj 28/10),
* Zakon o financiranju jedinica lokalne i područne (regionalne) samouprave („Narodne novine”, broj 127/17),
* Zakon o lokalnim porezima („Narodne novine”, broj 115/16 i 101/17),
* Zakon o proračunu („Narodne novine”, broj 87/08, 136/12 i 15/15),
* Pravilnik o financijskom izvještavanju u proračunskom računovodstvu („Narodne novine”, broj 3/15, 93/15, 135/15, 2/17, 28/17 i 112/18),
* Pravilnik o proračunskom računovodstvu i računskom planu („Narodne novine”, broj 124/14, 115/15, 87/16 i 3/18),
* Pravilnik o godišnjem i polugodišnjem izvještaju o izvršenju proračuna („Narodne novine, broj 24/13 i 102/17),
* Zakon o fiskalnoj odgovornosti („Narodne novine”, broj 111/18),
* Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine”, broj 95/19),
* Zakon o sustavu unutarnjih kontrola u javnom sektoru („Narodne novine, broj 78/15 i 102/19),
* Zakon o porezu na dohodak („Narodne novine”, broj 115/16 i 106/18),
* Zakon o porezu na dodanu vrijednost („Narodne novine”, broj 73/13, 99/13, 148/13, 153/13, 143/14, 115/16 i 106/18),
* Statut Grada Novske („Službeni vjesnik” Grada Novske, broj 24/09, 47/10, 29/11, 3/13, 8/13, 4/18 i 15/18-ispravak).

**2.1.1. Aktivnost 1001 A100001 Rashodi za zaposlene – 872.400,00 kn**

Rashodi za zaposlene za 2020. godinu planirani su u iznosu od 872.400,00 kn, i to 730.800,00 kn za plaće za redovan rad šest službenika upravnog odjela, 21.000,00 kn za ostale rashode za zaposlene (materijalna prava predviđena važećim Kolektivnim ugovorom za službenike upravnog odjela), te 120.600,00 kn doprinosa na plaću za zdravstveno osiguranje. Ova aktivnost u 2021. godini i 2022. godini također je planirana u iznosu od 872.400,00 kn.

**2.1.2. Aktivnost 1001 A100002 Materijalno - financijski rashodi – 739.961,00 kn**

Aktivnost materijalno-financijskih rashoda u razdoblju od 2020. do 2022. planirana je u iznosu od 739.961,00 kn.

***Naknada troškova zaposlenima*** planirana je u iznosu od 63.900,00 kn, i to za službena putovanja, stručno usavršavanje i naknadu za prijevoz s posla i na posao šest službenika upravnog odjela.

***Rashodi za materijal i energiju*** su planirani u iznosu od 8.000,00 kn za godišnje pretplate na stručne časopise i literaturu te nabavu sitnog inventara za potrebe upravnog odjela.

***Rashodi za usluge*** su predviđeni u iznosu od 539.800,00 kn za računalne usluge za održavanje programskog aplikativnog rješenja namijenjenog sustavu proračuna i proračunskog računovodstva u iznosu od 172.800,00 kn, za ostale računalne usluge 6.000,00 kn, za tiskanje proračunskog vodiča „*Proračun u malom*” 5.000,00 kn, dok se preostalih 356.000,00 kn odnosi na naknadu Poreznoj upravi u visini od 1 % naplaćenih prihoda od poreza i prireza na dohodak za obavljanje poslova utvrđivanja, evidentiranja, naplate, nadzora i ovrhe poreza na dohodak.

Za ***ostale nespomenute rashode poslovanja*** predviđen je iznos od 70.489,00 kn, i to za troškove provizije za uplate od strane građana 37.000,00 kn, naknadu Poreznoj upravi u visini od 5 % mjesečno naplaćenih prihoda od gradskih poreza za poslove utvrđivanja, evidentiranja, nadzora, naplate i ovrhe radi naplate gradskih poreza koji su Odlukom o prenošenju poslova utvrđivanja, evidentiranja, nadzora, naplate i ovrhe gradskih poreza Grada Novske prenešeni u nadležnost Porezne uprave („Službeni vjesnik”, broj 24/01) 15.000,00 kn, rashode za članarine 24.989,00 kn (godišnja članarina Udruzi gradova u RH i sl.), rashode za mjesečne izvještaje o vlastitim prihodima i primicima gradskog proračuna, uplati i rasporedu zajedničkih prihoda proračuna, izvještaj po vrstama poreza i prireza na dohodak, te dnevne izvode s pregledom uplata po određenim uplatnim računima zajedničkih prihoda državnog, županijskog i gradskog proračuna (uplate po osnovi zakupa i prodaje poljoprivrednog zemljišta u vlasništvu Republike Hrvatske te koncesije za korištenje poljoprivrednog zemljišta i naknade za zadržavanje nezakonito izgrađenih zgrada u prostoru) koje dostavlja Financijska agencija d.d. 1.500,00 kn te ostale nespomenute rashode poslovanja 7.000,00 kn.

***Financijski rashodi*** koji uključuju bankarske usluge i usluge platnog prometa te zatezne kamate za nepravovremeno podmirene obveze su planirani u iznosu od 41.772,00 kn.

Za ***nabavu knjiga*** (rashodi za nabavu nefinancijske imovine) potrebnih u radu i praćenju izmjena i dopuna zakonodavnog okvira iz područja proračuna, financijskog izvještavanja, fiskalne odgovornosti, poreznog sustava i sl. predviđen je iznos od 1.000,00 kn.

**2.1.3. Tekući projekt 1001 T100004 Otplata dugoročnih kredita – 1.562.287,00 kn**

Grad Novska od 2015. godine ima u otplati dugoročni kredit Privredne banke Zagreb d.d. odobren u studenom 2011. godine koji je bio namijenjen izgradnji spojne ceste – obilaznice D47 – Tina Ujevića te Poduzetničke zone Novska u ukupnom iznosu od 11.000.000,00 kn. Kroz deset pojedinačnih povlačenja kreditnih sredstava tijekom 2012. i 2013. godine iskorišten je iznos kredita od 10.721.595,31 kn koji je s 31. prosincem 2013. godine stavljen u otplatu. Za tekući projekt otplate navedenog dugoročnog tuzemnog kredita (glavnica i kamate) za razdoblje od 2020. do 2022. godine planiran je iznos od 1.218.800,00 kn.

Na 20. sjednici održanoj 30.05.2019. godine Gradsko vijeće Grada Novske donijelo je Odluku o kreditnom zaduženju („Službeni vjesnik“ Grada Novske, broj 30/19) podizanjem dugoročnog tuzemnog kredita za financiranje kapitalnog projekta „Klaster kulture na temeljima kulturne baštine povijesne jezgre Novske“ kod Hrvatske poštanske banke d.d. na iznos od 25.000.000,00 kn uz fiksnu nominalnu kamatnu stopu od 1,50 % na rok otplate 10 godina bez počeka u jednakim mjesečnim ratama i jednokratnu naknadu za obradu zahtjeva u visini 0,30 % na iznos odobrenog kredita. Stoga su za razdoblje od 2020. do 2022. godine planirani rashodi za naknadu za obradu navedenog kredita i interkalarnu kamatu u ukupnom iznosu od 255.000,00 kn.

Također su predviđeni rashodi za redovnu kamatu za iskorišteni iznos odobrenog prekoračenja po poslovnom računu u iznosu od 50.000,00 kn, kao i rashodi za negativne tečajne razlike (promjene u valutnom tečaju između datuma transakcije i datuma podmirenja stavki proizašlih iz transakcije) u iznosu od 38.487,00 kn.

**3. Razdjel 004 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Upravni odjel za komunalni sustav, prostorno planiranje i zaštitu okoliša obavlja upravne i stručne poslove iz područja komunalnog sustava, prostornog planiranja i zaštite okoliša, i to:

* davanje pomoći i podrške pri izgradnji poslovnih zona, inkubatora i ostalih poslovnih potpornih institucija,
* sudjelovanje u ostvarivanju uvjeta za korištenje nekretnina u vlasništvu Grada u funkciji razvojnih programa,
* rješavanje u upravnim stvarima u prvom stupnju sukladno posebnim propisima,
* provođenje aktivnosti i poslovne suradnje s gradovima partnerima Grada i s ostalim međunarodnim subjektima,
* predlaganje, suradnja i koordiniranje pripreme i provedbe projekata sufinanciranih iz fondova te državnih tijela,
* surađuje s državnim i drugim tijelima te pravnim osobama nadležnim za poslove iz nadležnosti Upravnog odjela,
* izrađuje prijedloge i provodi programe gradnje i održavanja objekata i uređaja komunalne infrastrukture, te rješava o drugim pravima i obvezama građana iz područja komunalnog gospodarstva u skladu s nadležnostima odjela,
* planiranje ravnomjernog razvoja i izgradnje građevina, pripadajućih objekata i uređenja komunalne infrastrukture u naseljima,
* izrada općih i pojedinačnih akata o komunalnom redu, vođenje upravnog postupka i rješavanje u prvom stupnju o komunalnom redu, te izvršavanje donesenih rješenja,
* vođenje upravnog postupka i rješavanje u prvom stupnju o obvezi plaćanja komunalnog doprinosa, komunalne naknade i druge naknade, kao i vođenje ovršnih postupaka, u skladu sa zakonom o komunalnom gospodarstvu,
* izdaje odobrenja za korištenje javnih površina,
* koordinacije komunalnih trgovačkih društava u vlasništvu grada,
* zaprimanje prijava građana i službenih osoba o oštećenjima i kvarovima komunalne infrastrukture,
* izrada prijedloga i provođenje drugih akata iz područja komunalnog gospodarstva,
* utvrđivanje i provođenje mjera za ostvarivanje i provedbu dokumenata prostornog uređenja,
* radi na održavanju i razvoju geografsko-informacijskog sustava Grada,
* izrađuje izvješća o stanju u prostoru i praćenje njegove provedbe,
* donosi rješenja o naknadi za zadržavanje nezakonito izgrađenih zgrada,
* poslovi vezani uz postupak i izradu dokumenata prostornog uređenja, te javnu raspravu,
* daje mišljenja, suglasnosti ili posebne uvjete u postupcima izdavanja dozvola koje nadležna tijela i druge fizičke osobe zatraže od Grada,
* provođenje i drugih zakona, odluka i drugih propisa iz područja prostornog uređenja,
* planiranje razvoja, izgradnju, rekonstrukciju i održavanje objekata u vlasništvu Grada,
* poslove na investicijama i investicijskom održavanju: definiranje projektnih zadataka, izrada prijedloga troškovnika, praćenje izrade projektne dokumentacije, rješavanje imovinsko-pravnih odnosa, ishođenje akata temeljem kojih se može graditi, pripreme oko raspisivanja i provođenja natječaja,
* nadzor gradskih kapitalnih i drugih projekata,
* izrada troškovnika za manje složene sanacije i rekonstrukcije objekata komunalne infrastrukture i ostalih objekata u vlasništvu grada te stambenih zgrada u suvlasništvu,
* suradnja s izvođačima radova i sudjelovanje u tehničkim pregledima te pripremanje, organiziranje i praćenje provedbe mjera zaštite i unapređenja prirodnog okoliša,
* koordinacija u izradi i donošenju planova i procjena zaštite i spašavanja građana i imovine na području Grada,
* sve druge poslove vezane uz obveze Grada u zaštiti i spašavanju koje proizlaze iz zakona i drugih podzakonskih akata,
* predlaganje programa zaštite okoliša u slučajevima onečišćenja okoliša lokalnih razmjera,
* koordinira izradom Plan gospodarenja otpadom i njegovih izmjena, te praćenjem provedbe ovog Plana,
* predlaže i provodi odluke i druge akata iz područja gospodarenja otpadom i zaštite okoliša,
* izrada prijedloga općeg akta o upravljanju nekretninama u vlasništvu Grada,
* izradu prijedloga općih i pojedinačnih akata o zakupu i prodaji poslovnog prostora u vlasništvu Grada Novske, te provođenje natječajnih postupaka za prodaju i zakup, vođenje evidencije o poslovnim prostorima u zakupu i korištenju,
* postupci gospodarenja nekretninama u vlasništvu Grada: prodaja ili kupnja, zamjena, zakup, dioba suvlasništva, osnivanje služnosti, prava građenja, založnog prava i dr.,
* izrada prijedloga općih akata o dodjeli stanova u najam, provođenje natječajnog postupka, izrada prijedloga ugovora o najmu, vođenje evidencije o stanovima i praćenje izvršenja sklopljenih ugovora,
* suradnja s upraviteljima stambenih zgrada,
* izrada prijedloga općeg akta i provedba natječajnih postupaka za korištenje javnih površina,
* donošenje rješenja o korištenju javnih površina u prvom stupnju i izvršenje istih,
* provedba postupaka jednostavne nabave za nabavu roba, usluga i radova iz područja upravnog odjela
* i druge poslove koji mu se stave u nadležnost sukladno zakonu i općim aktima Grada.

S ciljem ostvarenja programa upravnog odjela, Proračunom Grada Novske za 2020. godinu planirana su sredstva u iznosu od 41.242.527,00 kn, od čega je 10.458.721,00 kn općih prihoda, 10.931.000,00 kn prihoda za posebne namjene, 10.000.000,00 kn po osnovi kreditnog zaduživanja, 9.772.806,00 kn iz vanjskih izvora financiranja (pomoći i donacije) i 80.000,00 kn vlastitih prihoda (JVP). Projekcija za 2021. godinu planirana je u iznosu 44.962.798,00 kn, dok je projekcija za 2022. godinu 27.691.282,00 kn.

**Prikaz programa Upravnog odjela za komunalni sustav, prostorno planiranje i zaštitu okoliša**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2020.** | **Naziv programa** | **Iznos** |
| 1. | 1001 | Javna uprava i administracija | 2.406.551,00 |
| 2. | 1002 | Upravljanje imovinom | 3.064.450,00 |
| 3. | 1003 | Projektiranje i građenje objekata u vlasništvu Grada | 18.201.800,00 |
| 4. | 1004 | Održavanje objekata i uređaja komunalne infrastrukture | 6.250.000,00 |
| 5. | 1005 | Projektiranje i građenje objekata i uređaja komunalne infrastrukture | 6.332.000,00 |
| 6. | 1006 | Zaštita okoliša | 182.326,00 |
| 7. | 1007 | Zdravstvo | 330.700,00 |
| 8. | 1008 | Organiziranje i provođenje zaštite i spašavanja | 3.843.700,00 |
| 9. | 1009 | Prostorno uređenje i unapređenje stanovanja | 231.000,00 |
| 10. | 1010 | Gospodarstvo | 200.000,00 |
| 11. | 1024 | Campus gaming industrije | 200.000,00 |
|  | **11 programa** | **Ukupno** | **41.242.527,00** |

U obrazloženju pojedinih programa dan je prikaz pravnog temelja na kojem je program zasnovan, cilj programa, te su pobrojane aktivnosti, tekući i kapitalni projekti koje program sadrži.

**3.1. Program 1001 JAVNA UPRAVA I ADMINISTRACIJA – 2.406.551,00 kn**

**Pravni temelj:**

Zakon o lokalnoj i područnoj (regionalnoj) samoupravi, Zakon o službenicima i namještenicima u lokalnoj i područnoj (regionalnoj) samoupravi, kao i svi drugi zakoni i podzakonski akti koji uređuju djelatnosti koje je dužan provoditi ili o kojima je dužan skrbiti Upravni odjel za komunalni sustav, prostorno uređenje i zaštitu okoliša.

**Cilj programa:**

Osigurati uvjete za redovno funkcioniranje upravnog odjela na provođenju i realizaciji planiranih aktivnosti i tekućih projekata. Osigurati sredstva za nabavu potrebne opreme i literature nužne za rad upravnog odjela, te održavanje spomenute opreme (hardware i software), stručno usavršavanje zaposlenika, plaćanje članarina, objave natječaja, intelektualne usluge i sl.

Program obuhvaća sljedeće aktivnosti i projekte:

**3.1.1. Aktivnost 1001 A100001 Rashodi za zaposlene - 1.685.750,00 kn**

Kroz ovu aktivnost planiraju se sredstva za redovan i prekovremeni rad, jubilarne nagrade, bonuse za uspješan rad i doprinose na plaću dvanaest službenika upravnog odjela za komunalni sustav, prostorno planiranje i zaštitu okoliša.

**3.1.2. Aktivnost 1001 A100002 Materijalno – financijski rashodi – 670.801,00 kn**

Rashodi planirani kroz ovu aktivnost odnose se na troškove redovnog poslovanja – stručno usavršavanje zaposlenika, službena putovanja, nabavu stručne literature i časopisa, sitni inventar, ugovore o djelu, intelektualne usluge, objave natječaja, članarina LAG-u, plaćanje priključka članovima HVIDRA-e i ostali nespomenuti troškovi.

**3.1.3. Tekući projekt 1001 T100003 Nabava opreme - 50.000,00 kn**

Kroz ovaj tekući projekt planirana je nabava uredske opreme i namještaja (zamjena dotrajalog uredskog namještaja).

**3.2. Program 1002 UPRAVLJANJE IMOVINOM – 3.064.450,00 kn**

**Pravni temelj:**

Zakon o vlasništvu i drugim stvarnim pravima, drugi podzakonski propisi koji proizlaze iz ovog zakona, te Odluke predstavničkog tijela Grada Novske.

**Cilj programa:**

Upravljanje i briga o imovini Grada Novske koju čine zgrade, stanovi, poslovni prostori, zemljišta, sportski objekti, obrazovne ustanove, kulturni objekti i spomenici kulture, javne površine, groblja i mrtvačnice, komunalna infrastruktura, trgovačka društva i ustanove. Nastojanje da se poput dobrog gospodara zadrži sadašnja vrijednost nekretnina u vlasništvu Grada, te ako je moguće i poveća, postupno smanje troškovi vezane uz njihovo održavanje (npr. primjena obnovljivih izvora energije), te provode mjere kojima se povećava sigurnost korisnika.

Program obuhvaća sljedeće aktivnosti, tekuće i kapitalne projekte:

**3.2.1. Aktivnost 1002 A100001 Režijski troškovi objekata – 462.750,00 kn**

Rashodi planirani kroz ovu aktivnost odnose se na režijske troškove (energenti) u iznosu od 342.000,00 kn, naknadu za slivne vode za objekte u vlasništvu grada u iznosu od 750,00 kn i komunalne usluge (opskrba vodom, odvoz smeća) u iznosu od 120.000,00 kn. Ovo su rashodi objekata u vlasništvu grada (gradska vijećnica, društveni domovi, svlačionice i sl.).

**Pokazatelji uspješnosti aktivnosti 1002 A100001 Režijski troškovi objekata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Režijski troškovi za struju | Nastojanje da se režijski troškovi zadrže na istoj razini ili smanje | kWh | 220 000 | 200 000 | 200 000 | 200 000 |
| Režijski troškovi za vodu | Nastojanje da se režijski troškovi zadrže na istoj razini ili smanje | m3 | 3 720 | 3 200 | 3 200 | 3 200 |
| Režijski troškovi za plin | Nastojanje da se režijski troškovi zadrže na istoj razini ili smanje | KWh | 76 800 | 63 500 | 63 500 | 63 500 |

**3.2.2. Kapitalni projekt 1002 K100001 Otkup zemljišta – 1.814.000,00 kn**

Ovaj kapitalni projekt se odnosi na otkup zemljišta nužan za izgradnju ceste s parkiralištima koja spaja gradsku tržnicu s dvorištem na Trgu dr. Franje Tuđmana iza kućnih brojeva 6, 7, 8 i 9, zatim zemljišta potrebnog za proširenje groblja u Novskoj, nazadkupnju zemljišta od tvrtke Terastone (tvrtka je odustala od gradnje u PZN), doplatu kod zamjene prostora sa Hrvatskim zavodom za mirovinsko osiguranje u zgradi na adresi Ul. kralja Tomislava 4 u Novskoj, otkup suvlasničkog udjela od Hrvatske pošte u zgradi pošte (Trg L. I. Oriovčanina 9), te kupnju stambene zgrade u Ul. Tina Ujevića u Novskoj (zgrada u rohbau sustavu, planira ju se urediti u suradnji sa Središnjim državnim uredom za stambeno zbrinjavanje).

**Pokazatelji uspješnosti kapitalnog projekta 1002 K100001 Otkup zemljišta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj otkupljenih zemljišta | Otkup zemljišta s ciljem proširenja komunalne infrastrukture | Broj otkupljenih zemljišta |  | 3 | 3 | 1 |
| Broj otkupljenih građevina | Otkup zgrada, poslovnog prostora s ciljem proširenja stambenog i poslovnog fonda | Broj otkupljenih zgrada/prostora |  | 3 | 1 | 0 |

**3.2.3. Kapitalni projekt 1002 K100002 Nabava opreme – 113.000,00 kn**

Ovaj kapitalni projekt se odnosi na trošak registracije vatrogasne cisterne (tehnički pregled, osiguranje, obavezan godišnji servis vozila i ugrađene opreme). Radi se o vatrogasnoj cisterni koja je iz robnih rezervi RH dana na korištenje Gradu Novskoj, uz obvezu održavanja i registracije iste. Iz ovog projekta se vrši i nabava uređaja, strojeva i opreme za ostale namjene (telefoni, grijalice, mikrofoni zvučnici i sl.).

**3.2.4. Tekući projekt 1002 T100003 Legalizacija objekata u vlasništvu grada – 15.000,00 kn**

Ovim tekućim projektom predviđena su sredstva za troškove vezane uz legalizaciju objekata u vlasništvu Grada Novske. Grad Novska trenutno ima 42 otvorena zahtjeva za legalizaciju.

**Pokazatelj uspješnosti tekućeg projekta 1002 T100003 Legalizacija objekata u vlasništvu grada**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj legaliziranih objekata | Legalizacija nelegalno sagrađenih objekata | Broj legaliziranih objekata |  | 5 | 5 | 5 |

**3.2.5. Tekući projekt 1002 T100005 Održavanje zgrade gradske vijećnice – 50.000,00 kn**

Ovim tekućim projektom predviđena su sredstva za troškove redovitog održavanja gradske vijećnice (sitni popravci na vodovodnim i elektroinstalacijama i sl.) i za troškove održavanja i redovitog ispitivanja dizala.

**Pokazatelj uspješnosti tekućeg projekta 1002 T100005 Održavanje zgrade gradske vijećnice**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Redovnim održavanjem držati zgradu u upotrebljivom stanju | Broj intervencija |  | 18 | 15 | 15 |

**3.2.6. Tekući projekt 1002 T100006 Održavanje stanova u vlasništvu Grada - 50.000,00 kn**

Ovaj projekt odnosi se na troškove redovitog i izvanrednog održavanja stanova u vlasništvu Grada (sitni popravci), te atomskog skloništa ispod stambenog objekta na Trgu Đure Szabe 7 u Novskoj i troškove zajedničke pričuve za stanove u vlasništvu Grada.

**Pokazatelj uspješnosti tekućeg projekta 1002 T100006 Održavanje stanova u vlasništvu Grada**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Redovnim održavanjem držati stanove u upotrebljivom stanju | Broj intervencija |  | 15 | 15 | 15 |

**3.2.7. Tekući projekt 1002 T100007 Održavanja športskih objekata – 113.700,00 kn**

Ovim projektom planiraju se sredstva za materijal potreban za održavanje gradske kuglane, ugradnju klima uređaja u kuglanu i sredstva za održavanje ostalih sportskih objekata (sportska dvorana, svlačionice, nogometna igrališta i slični sitni popravci).

**Pokazatelj uspješnosti tekućeg projekta 1002 T100007 Održavanja športskih objekata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Redovnim održavanjem držati objekte u upotrebljivom stanju | Broj intervencija |  | 10 | 10 | 10 |

**3.2.8. Tekući projekt 1002 T100008 Održavanje domova i ostalih objekata u vlasništvu Grada – 446.000,00 kn**

Ovim projektom planiraju se sredstva potrebna za redovito održavanje društvenih domova (sitni popravci), zakup zemljišta na kojem je postavljen reklamni pano kod izlaska s autoceste, troškovi upravljanja objektima u kojima Grad Novska ima stanove (višestambeni objekti-upravitelji), uređenje interijera u društvenom domu u Novoj Subockoj, osvjetljenje zgrade vrtića „Stribor“ na Ukladama te postavljanje jarbola za zastave ispred društvenog doma u Brestači.

**Pokazatelji uspješnosti tekućeg projekta 1002 T100008 Održavanje domova i ostalih objekata u vlasništvu Grada**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Redovnim održavanjem držati objekte u upotrebljivom stanju | Broj intervencija |  | 18 | 15 | 15 |
| Investicijsko ulaganje | Investicijsko ulaganje u obnovu interijera objekata | Broj objekata |  | 1 | 1 | 1 |

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA – 18.201.800,00 kn**

**Pravni temelj:**

Zakon o lokalnoj i područnoj (regionalnoj) samoupravi u dijelu koji govori o uređenju naselja i stanovanja (članak 19.).

**Cilj programa:**

Izgradnja novih objekata u vlasništvu Grada Novske, koji se grade u cijelosti tijekom proračunske godine ili u fazama kroz više proračunskih godina, ovisno o vrijednosti projekata. Pored izgradnje, ovaj program planira troškove izrade projektne dokumentacije nužne za izgradnju ili rekonstrukciju spomenutih objekata.

Program obuhvaća sljedeće kapitalne projekte:

**3.3.1. Kapitalni projekt 1003 K100004 Uređenje dječjih igrališta – 200.000,00 kn**

Ovim kapitalnim projektom održavaju se postojeća dječja igrališta i planira se završetak igrališta na Trgu Nikole Šubića Zrinskog u Novskoj.

**Pokazatelj uspješnosti kapitalnog projekta 1003 K100004 Uređenje dječjih igrališta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj obnovljenih igrališta | Redovnim održavanjem držati igrališta u upotrebljivom stanju | Broj obnovljenih igrališta |  | 2 | 1 | 1 |

**3.3.2. Kapitalni projekt 1003 K100005 Izrada projektne dokumentacije – 150.000,00 kn**

Ovim projektom planiraju se sredstva za projektiranja prema ukazanoj potrebi. Naime, tokom godine se često ukaže potreba za projektom koji nije bio planiran ili dopunom već izrađenog projekta, te se kroz ovaj projekt osiguravaju sredstva za tu namjenu.

**Pokazatelj uspješnosti kapitalnog projekta 1003 K100005 Izrada projektne dokumentacije**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2020. | Ciljana vrijednost 2021. |
| Broj projekata | Projektiranja koja nisu redovno planirana | Broj projekata |  | 3 | 3 | 3 |

**3.3.3. Kapitalni projekt 1003 K100007 Klaster kulture na temeljima kulturne baštine povijesne jezgre Novske – 10.000.000,00 kn**

Ovim projektom u 2020. godini osiguravaju se sredstva za početak rekonstrukcije hotela Knopp u Novskoj. Sredstva su osigurana kroz kreditno zaduženje na rok od tri godine. Planiranim iznosom će se pokriti trošak građevinskih radova, te stručni i projektantski nadzor. Radovi na rekonstrukciji planiraju se u trajanju od 32 mjeseca.

**Pokazatelj uspješnosti kapitalnog projekta 1003 K100007 Klaster kulture na temeljima kulturne baštine povijesne jezgre Novske**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2020. | Ciljana vrijednost 2021. |
| Postotak izgrađenosti | Objekt se obnavlja kroz tri godine | Postotak izgrađenosti | 0% | 30% | 70% | 100% |

**3.3.4. Kapitalni projekt 1003 K100016 Projekt rekonstrukcije društvenog doma u Rajiću – 6.797.000,00 kn**

Ovim projektom se planiraju sredstva za rekonstrukciju društvenog doma u Rajiću, te njegova detaljna obnova i prenamjena u polivalentnu dvoranu (više različitih aktivnosti, od sportskih, društvenih okupljanja do dnevnog boravka za djecu i sl.), te obnova okoliša i parkirališta uz dvoranu. Projekt je prošao na javnom pozivu Agencije za plaćanje u poljoprivredi, te će se financirati radovi u 100%-tnom iznosu, dok će se trošak nadzora platiti iz sredstava grada.

**Pokazatelj uspješnosti kapitalnog projekta 1003 K100016 Projekt rekonstrukcije društvenog doma u Rajiću**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Obnova objekta | Postotak izgrađenosti | 0% | 100% |  |  |

**3.3.5. Kapitalni projekt 1003 K100018 Kulturni centar za mlade – 1.054.800,00 kn**

Kroz ovaj projekt se planira obnoviti i prenamjeniti prostor bivše osnovne škole u Jazavici. Objekt je u vlasništvu Grada Novske. Obnovljeni prostor bi se koristio za potrebe udruga koje djeluju na tom području, KUD-ova, izviđača i sl. Radove se planira izvesti uz sufinanciranje iz vanjskih izvora (nacionalna i EU sredstva).

**Pokazatelj uspješnosti kapitalnog projekta 1003 K100018 Kulturni centar za mlade**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Obnova objekta | Postotak izgrađenosti | 0% | 100% |  |  |

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE – 6.250.000,00 kn**

**Pravni temelj:**

Održavanje objekata i uređaja komunalne infrastrukture temelji se na Zakonu o komunalnom gospodarstvu, a sredstva se raspoređuju temeljem Programa održavanja objekata i uređaja komunalne infrastrukture.

**Cilj programa:**

Ovim programom se planiraju sredstva za redovito održavanje javnih površina, održavanje nerazvrstanih cesta, održavanje javne rasvjete, zimsku službu i trošak električne energije za javnu rasvjetu.

Program obuhvaća sljedeće aktivnosti:

**3.4.1. Aktivnost 1004 A100001 Održavanje javnih površina – 3.600.000,00 kn**

Kroz ovu aktivnost se osiguravaju financijska sredstava za održavanje javnih površina. Održavanje javnih površina obuhvaća radove strojne i ručne košnje trave, sjetvu trave, sadnju, zalijevanje, njegu i orezivanje ukrasnih nasada cvijeća i drveća, sakupljanje otpadaka, pražnjenje koševa, čišćenje prometnih i pješačkih površina, uništavanje korova, čišćenje fontana montaža i demontaža bine, kićenje grada za blagdane i dr.

**Pokazatelji uspješnosti aktivnosti 1004 A100001 Održavanje javnih površina**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| M2 površine | Košnja zelenih površina | m2 | 1500000 | 1500000 | 1500000 | 1500000 |
| M2 površine | Čišćenje prometnih i pješačkih površina | m2 | 3500000 | 3500000 | 3500000 | 3500000 |
| Komada posađeno | Sadnja ukrasnog cvijeća i drveća | kom | 120 | 100 | 100 | 100 |

**3.4.2. Aktivnost 1004 A100002 Održavanje nerazvrstanih cesta – 1.400.000,00 kn**

Ova aktivnost obuhvaća održavanje nerazvrstanih cesta koje sukladno Zakonu o cestama pripadaju jedinicama lokalne samouprave. Tako se na području Grada iz ove aktivnosti održava 61 ulica ukupne dužine od 37,5 kilometara i 51 nerazvrstana cesta u prigradskim naseljima ukupne dužine 33,7 kilometara. Održavanje nerazvrstanih cesta obuhvaća radove izrade kamene podloge, saniranje rupa i neravnina na makadamskim cestama, krpanje udarnih rupa, ugradnja i valjanje asfaltne mase, ugradnja rubnjaka, čišćenje odvodnih jaraka, izrada propusta ispod ceste, razni betonski radovi, postava prometnih znakova, postava slivničkih rešetki, popravak pješačkih staza i dr. Kroz ovu aktivnost se planira i sanacija poljskih puteva prema potrebi.

**Pokazatelj uspješnosti aktivnosti 1004 A100002 Održavanje nerazvrstanih cesta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Intervencije na održavanju kako bi se držalo objekte u upotrebljivom stanju | Broj intervencija | 12 | 12 | 12 | 12 |

**3.4.3. Aktivnost 1004 A100003 Održavanje javne rasvjete – 250.000,00 kn**

Ova aktivnost se odnosi na redovno održavanje postojeće javne rasvjete u gradu i prigradskim naseljima, te podrazumijeva radove kao što su izmjena pregorenih žarulja, popravak ili zamjena svjetlećih tijela (lampi) koje nisu u funkciji, ispravljanje kvarova u sustavu rasvjete i sl. Kroz aktivnost se plaća utrošeni materijal i rad na održavanju.

**Pokazatelj uspješnosti aktivnosti 1004 A100003 Održavanje javne rasvjete**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Intervencije na održavanju kako bi se držalo rasvjetu u upotrebljivom stanju | Broj intervencija | 12 | 12 | 12 | 12 |

**3.4.4. Aktivnost 1004 A100004 Zimska služba – 400.000,00 kn**

Ovom aktivnošću osiguravaju se financijska sredstva za rashode čišćenja snijega s nerazvrstanih cesta i pješačkih površina grada Novske i prigradskih naselja, raljenjem i/ili posipanjem soli, pomoću strojeva ili ručno. Troškovi ove aktivnosti povezani su s vremenskim uvjetima te se događa da planirani iznos mora biti tijekom godine smanjen ili povećan.

**Pokazatelji uspješnosti aktivnosti 1004 A100004 Zimska služba**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Čišćenje snijega raljenjem | Broj intervencija | 19 | 20 | 20 | 20 |
| Broj intervencija | Posipanje soli | Broj intervencija | 19 | 20 | 20 | 20 |

**3.4.5. Aktivnost 1004 A100005 Potrošnja električne energije za javnu rasvjetu – 600.000,00 kn**

Ovom aktivnošću planiraju se sredstva potrebna za troškove električne energije javne rasvjete u gradu Novska i prigradskim naseljima. Ovaj trošak se planira temeljem stvarnih troškova iz prethodnih godina.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE – 6.332.000,00 kn**

**Pravni temelj:**

Zakon o komunalnom gospodarstvu, Zakon o grobljima i Zakon o cestama.

**Cilj programa:**

Program obuhvaća rješavanje imovinsko-pravnih odnosa na zemljištu, izradu projektne dokumentacije, te građenje komunalne infrastrukture. Realizacijom programa postiže se proširenje komunalne infrastrukture (prometnice, vodovod, kanalizacija, industrijski kolosijek, groblja i dr.) uz zadržavanje, odnosno unapređenje postojeće komunalne infrastrukture na području Grada Novske.

Program obuhvaća sljedeće kapitalne projekte:

**3.5.1. Kapitalni projekt 1005 K100006 Projektiranja komunalne infrastrukture – 20.000,00 kn**

Ovim kapitalnim projektom osiguravaju se rashodi za projektiranja koja nisu izdvojena u zasebne kapitalne projekte, te čiji trošak u ovom trenutku nije izvjestan, ali se može pojaviti potreba za nadopunom nekog projekta ili izradom manjeg projekta.

**Pokazatelj uspješnosti kapitalnog projekta 1005 K100006 Projektiranja komunalne infrastrukture**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj projekata | Projektiranja koja nisu redovno planirana | Broj projekata | 1 | 1 | 1 | 1 |

**3.5.2. Kapitalni projekt 1005 K100009 Uređenje autobusnih stajališta – 50.000,00 kn**

Ovim kapitalnim projektom osiguravaju se sredstva za završetak radova na postavljanju tri nadstrešnice na autobusnim stajalištima (Kozarice, Nova Subocka i Stara Subocka).

**Pokazatelj uspješnosti kapitalnog projekta 1005 K100009 Uređenje autobusnih stajališta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Obnova objekta | Postotak izgrađenosti | 70% | 100% |  |  |

**3.5.3. Kapitalni projekt 1005 K1000012 Održavanje groblja – 175.000,00 kn**

Ovaj kapitalni projekt obuhvaća prijevoz pokojnika, održavanje mrtvačnica i uređenje groblja.

Stupanjem na snagu Zakona o pogrebničkoj djelatnosti („Narodne novine“, broj 36/15) prijevoz pokojnika je brisan iz komunalnih djelatnosti. Člancima 8. i 9. istog Zakona poslovi preuzimanja i prijevoza umrle osobe ili posmrtnih ostataka za koje nije moguće utvrditi uzrok smrti bez obdukcije do nadležne patologije ili sudske medicine, u nadležnosti su jedinica lokalne samouprave, te su za tu namjenu osigurana sredstva kroz stavku prijevoz pokojnika. Održavanje mrtvačnica podrazumijeva tekuće održavanje u smislu sitnih popravaka i sl., dok održavanje groblja podrazumijeva košnju trave na grobljima, sadnju ukrasnog zelenila, izgradnju staza i sl.

**Pokazatelji uspješnosti kapitalnog projekta 1005 K100012 Održavanje groblja**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj košnji | Košnja zelenih površina na grobljima | kom/god | 12 | 12 | 12 | 12 |
| Komada izgrađenih i obnovljenih staza | Izgradnja novih i obnova postojećih staza na grobljima | kom/kom | 3 | 1 | 1 | 1 |

**3.5.4. Kapitalni projekt 1005 K1000015 Poduzetnička zona Novska – 1.900.000,00 kn**

Ovim projektom planira se izgradnja sustava kanalizacije kojom bi se PZN spojila na gradski sustav kanalizacije. Radi se o cca. 950 metara tlačnog cjevovoda od poduzetničke zone do Ulice kralja Tomislava. Izgradnjom ove kanalizacije poduzetnička zona b imala svu nužnu infrastrukturu (cesta, struja, telefon, plin, voda, kanalizacija), te bi time bile zadovoljene potrebe potencijalnih investitora. U sklopu ovog projekta se planira i izrada projektne dokumentacije za izgradnju solarne elektrane snage 5MW, koja bi pokrila površinu od cca 10 ha. Elektranu se planira smjestiti u istočnom dijelu poduzetničke zone.

**Pokazatelji uspješnosti kapitalnog projekta 1005 K100015 Poduzetnička zona Novska**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Izgradnja kanalizacije | Postotak izgrađenosti | 0% | 100% |  |  |
| Postotak izrađenosti | Projekt solarne elektrane | Postotak izgrađenosti | 0% | 100% |  |  |
| Metara dužnih izrađenosti | Proširenje cestovne mreže | m | 1150 |  | 2150 | 2350 |

**3.5.5. Kapitalni projekt 1005 K1000021 Uređenje parkirališta na Trgu dr. Franje Tuđmana – 17.500,00 kn**

Ovim projektom se iz prihoda za posebne namjene osiguravaju sredstva u proračunu za završetak izrade projektne dokumentacije nužne kod izgradnje parkirališta i spojne ceste prema gradskoj tržnici. Radi se o prostoru iza zgrade Borova i knjižare gdje se sada nalaze garaže. Ovaj prostor se namjerava urediti na način da se isprojektiraju parkirna mjesta, te se izgradi spojna cesta na slijepu cestu između sadašnjeg Konzuma i gradske tržnice.

**Pokazatelji uspješnosti kapitalnog projekta 1005 K100021 Uređenje parkirališta na Trgu dr. Franje Tuđmana**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izrađenosti | Projekt spojne ceste i parkirališta | Postotak izrađenosti | 50% | 100% |  |  |
| Postotak izgrađenosti | Gradnja spojne ceste i parkirališta | Postotak izrađenosti | 0% |  | 70% | 100% |

**3.5.6. Kapitalni projekt 1005 K1000025 Mrtvačnica Brestača – 1.000.000,00 kn**

Kapitalnim projektom planiraju se sredstva za izgradnju mrtvačnice u Brestači. Projektna dokumentacija je izrađena u 2018. godini i ishođena građevna dozvola. Financiranje se planira iz prihoda za posebne namjene Grada Novske. Ovim sredstvima se planira izgraditi zgradu mrtvačnice, dok bi se uređenje okoliša radilo u nadolazećim godinama.

**Pokazatelj uspješnosti kapitalnog projekta 1005 K100025 Mrtvačnica Brestača**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Gradnja zgrade mrtvačnice | Postotak izgrađenosti | 0% | 100% |  |  |

**3.5.7. Kapitalni projekt 1005 K100026 Aglomeracija – 2.400.000,00 kn**

Ovim projektom se iz općih prihoda osiguravaju sredstva za sufinanciranje izgradnje aglomeracije Novska. Nositelj projekta je tvrtka Vodovod Novska d.o.o. Javni natječaj je proveden i u trenutku pisanja ovog plana očekuje se odabir najpovoljnijeg izvođača. Vrijednost ovih radova iznosi cca. 90.000.000,00 kn.

**Pokazatelj uspješnosti kapitalnog projekta 1005 K100026 Aglomeracija**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Izgradnja aglomeracije | Postotak izgrađenosti | 0% | 50% | 80% | 100% |

**3.5.8. Kapitalni projekt 1005 1000035 Kanalizacija Brestača – Nova Subocka – 100.000,00 kn**

Ovim projektom planira se završetak izgradnje sustava otpadnih voda u naseljima Brestača i Nova Subocka. Projekt se financira iz sredstava Hrvatskih voda i sredstava Grada Novske u omjeru 80 % : 20 %. Projekt je pri kraju i očekuje se njegov završetak početkom 2020. godine.

**Pokazatelj uspješnosti kapitalnog projekta 1005 K100035 Kanalizacija Brestača – Nova Subocka**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Gradnja kanalizacije | Postotak izgrađenosti | 90% | 100% |  |  |

**3.5.9. Kapitalni projekt 1005 1000036 Kružni tok D47-Obrtnička ulica u Novskoj – 67.500,00 kn**

Ovim projektom planira se završetak izrade projektne dokumentacije nužne za izgradnju kružnog toka na križanju državne ceste D47 i Obrtničke ulice u Novskoj. Projekt je u fazi prikupljanja posebnih uvjeta i očekuje se njegov završetak tijekom 2020. godine.

**Pokazatelj uspješnosti kapitalnog projekta 1005 K100036 Kružni tok D47 – Obrtnička ulica u Novskoj**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izrađenosti | Projekt spojne ceste i parkirališta | Postotak izrađenosti | 50% | 100% |  |  |

**3.5.10. Kapitalni projekt 1005 K1000038 Kružni tok na križanju Osječke, Zagrebačke i Ulice kralja Tomislava u Novskoj – 72.000,00 kn**

Ovim projektom se planiraju sredstva za završetak projektne dokumentacije kružnog toka na križanju Osječke, Zagrebačke i Ulice kralja Tomislava u Novskoj. Projekt je trenutno u fazi prikupljanja posebnih uvjeta, te se očekuje njegov završetak tijekom 2020. godine.

**Pokazatelji uspješnosti kapitalnog projekta 1005 K100038 Kružni tok na križanju Osječke, Zagrebačke i Ulice kralja Tomislava u Novskoj**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izrađenosti | Projekt kružnog toka | Postotak izrađenosti | 50% | 100% |  |  |
| Postotak izgrađenosti | Gradnja spojne ceste i parkirališta | Postotak izrađenosti | 0% |  | 50% | 100% |

**3.5.11. Kapitalni projekt 1005 K1000047 Rasvjeta na pomoćnom igralištu u Novskoj – 530.000,00 kn**

Ovim projektom se planira izgradnja rasvjete na pomoćnom nogometnom igralištu u Novskoj. Izgradnjom ove rasvjete će se znatno podići mogućnost treniranja na istom, a imajući u vidu činjenicu da na njemu treniraju mladi naraštaji, ova investicija će biti svakako opravdana.

**Pokazatelj uspješnosti kapitalnog projekta 1005 K100047 Rasvjeta na pomoćnom igralištu u Novskoj**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izgrađenosti | Gradnja rasvjete | Postotak izgrađenosti | 0% | 100% |  |  |

**3.6. Program 1006 ZAŠTITA OKOLIŠA – 182.326,00 kn**

**Pravni temelj:**

Ovaj program se temelji na Zakonu o zaštiti okoliša, Zakonu o zaštiti prirode, Zakonu o održivom gospodarenju otpadom i drugim podzakonskim propisima koji uređuju područje zaštite okoliša.

**Cilj programa:**

Program obuhvaća aktivnosti i kapitalne projekte vezane uz sprečavanje ili smanjenje štetnog djelovanja otpada na ljudsko zdravlje i okoliš u cilju zaštite čovjekova zdravlja i okoliša.

Program obuhvaća sljedeće aktivnosti i kapitalne projekte:

**3.6.1. Tekući projekt 1006 T100002 Poticanje razvoja svijesti o zaštiti okoliša – 121.978,00 kn**

Sredstvima planiranim kroz ovaj projekt će se platiti usluga mjerenja onečišćenja zraka u prigradskom naselju Bročice. Mjerenje će se provoditi kontinuirano u trajanju od godinu dana. Cilj je utvrditi eventualno onečišćenje i njegove uzročnike.

**Pokazatelj uspješnosti tekućeg projekta 1006 T100002 Poticanje razvoja svijesti o zaštiti okoliša**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izvršenosti | Mjerenje onečišćenja zraka | Postotak izvršenosti | 0% | 100% |  |  |

**3.6.2. Tekući projekt 1006 T100003 #Bitno je (na)učiti gospodariti otpadom – 60.348,00 kn**

Ovim tekućim projektom planira se provedba edukativnih aktivnosti vezanih uz gospodarenje otpadom s ciljem očuvanja okoliša i zaštite prirode, kroz radijske i tv emisije, tiskane promo materijale, radionice i sl. Projekt se sufinancira sredstvina FZOEU. Program je započet u 2019. godini i nastavit će se i završiti u 2020. godini.

**Pokazatelj uspješnosti tekućeg projekta 1006 T100003 #Bitno je (na)učiti gospodariti otpadom**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Postotak izvršenosti | Mjerenje onečišćenja zraka | Postotak izvršenosti | 80% | 100% |  |  |

**3.7. Program 1007 ZDRAVSTVO – 330.700,00 kn**

**Pravni temelj:**

Zakon o zaštiti pučanstva od zaraznih bolesti i Zakon o veterinarstvu, u dijelu koji obvezuje jedinice lokalne samouprave u provedbi mjera deratizacije, dezinsekcije i usluga higijeničarske službe.

**Cilj programa:**

Provođenje aktivnosti vezanih uz zaštitu pučanstva od zaraznih bolesti putem redovitih godišnjih mjera deratizacije javnih površina, domaćinstava i deponija, kao i redovitog lavricidnog i adultativnog tretiranja komaraca u kritičnom periodu godine, tijekom mjeseca lipnja i srpnja.

Program obuhvaća sljedeće tekuće projekte:

**3.7.1. Tekući projekt 1007 T100001 Sanitarna zaštita – 305.700,00 kn**

U 2020. godini planira se provođenje proljetne i jesenske *deratizacije* na području Grada i prigradskih naselja, a obuhvatit će stambene objekte, dvorišta i gospodarske zgrade, stambene jedinice i zajedničke dijelove u stambenim zgradama, poslovne objekte, javno-prometne i zelene površine i divlja odlagališta otpada, napuštene stambene objekte i glavne kanalizacijske kolektore. Planirana vrijednost za provedbu deratizacije u prijedlogu proračuna iznosi 50.000,00 kn.

U 2020. godini planira se provođenje *dezinsekcije* na području grada Novske i u prigradskim naseljima s ukupno tri tretmana na ukupno 300 ha vodenih i drugih površina na kojima se razmnožavaju komarci, svaki u razmaku od 15 do 25 dana, ovisno o vremenskim pogodnostima. Planirana vrijednost ove aktivnosti u prijedlogu proračuna iznosi 140.700,00 kn. Još se planira 15.000,00 kn za provedbu nadzora nad deratizacijom i larvicidnom i adulticidnom akcijom.

U 2020. godini osiguravaju se sredstva u iznosu od 100.000,00 kn za provođenje akcije *higijeničarske službe* kroz hvatanje pasa lutalica na javnim površinama, a koji se kreću bez nadzora, kao i uklanjanje nastradalih pasa, mačaka i ostalih lešina s javnih površina.

**Pokazatelji uspješnosti tekućeg projekta 1007 T100001 Sanitarna zaštita**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj tretmana | Proljetna i jesenska deratizacija | Broj tretmana/god | 2 | 2 | 2 | 2 |
| Broj tretmana | Dezinsekcija | Broj tretmana/god | 5 | 3 | 3 | 3 |
| Broj intervencija | Hvatanje i zbrinjavanje pasa lutalica | Broj intervencija/god | 24 | 24 | 24 | 24 |

**3.7.2. Tekući projekt 1007 T100002 Veterinarske usluge – 25.000,00 kn**

Ovim tekućim projektom se subvencionira ispitivanje na trihinelu, te se na taj način potiču mjere vezane uz sprečavanje zaraze ljudi trihinelom na području Grada Novske.

**Pokazatelj uspješnosti tekućeg projekta 1007 T100002 Veterinarske usluge**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj uzoraka | Ispitivanje na trihinelu | Broj uzoraka | 1660 | 1660 | 1660 | 1660 |

**3.8. Program 1008 ORGANIZIRANJE I PROVOĐENJE ZAŠTITE I SPAŠAVANJA – 735.000,00 kn**

**Pravni temelj:**

Temelji se na Zakonu o vatrogastvu, Zakonu o zaštiti od požara, Zakonu o Hrvatskoj gorskoj službi spašavanja i Zakonu o sustavu civilne zaštite te drugim podzakonskim propisima.

**Cilj programa:**

Provođenje aktivnosti u području zaštite od požara i zaštite i spašavanja u slučaju elementarne nepogode (potres, poplava i sl.), te svim drugim ugrozama po ljudski život širih razmjera. Programom se planira i unapređenje sustava zaštite.

Program obuhvaća sljedeće aktivnosti i tekuće projekte:

**3.8.1. Aktivnost 1008 A100001 Sufinanciranje rada Vatrogasne zajednice Grada Novske – 700.000,00 kn**

Ova aktivnost obuhvaća sufinanciranje rada Vatrogasne zajednice Grada Novske, i to:

* tekuće donacije u iznosu od 530.000,00 kn za sufinanciranje redovne djelatnosti deset Dobrovoljnih vatrogasnih društava i Vatrogasne zajednice;
* otplata anuiteta u iznosu od 170.000,00 kn za podmirenje troškova otplate anuiteta i kaska za četiri kombi vozila.

**Pokazatelj uspješnosti aktivnosti 1008 A100001 Sufinanciranje rada Vatrogasne zajednice Grada Novske**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Intervencije u sprečavanju požara i drugih nepogoda | Broj intervencija/  god. | 52 | 50 | 50 | 50 |

**3.8.2. Tekući projekt 1008 T100001 Oprema za civilnu zaštitu – 5.000,00 kn**

Sukladno Zakonu o sustavu civilne zaštite i drugoj zakonskoj regulativi osiguravaju se sredstva u iznosu od 5.000,00 kn za nabavu opreme za spašavanje.

**3.8.3. Tekući projekt 1008 T100002 Sufinanciranje rada HGSS Stanica Novska – 30.000,00 kn**

Ovim projektom planiraju se sredstva za redovnu djelatnost rada HGSS Stanice Novska. Sredstva se planiraju utrošiti za podmirenje troškova otplate kredita za nabavu terenskog vozila, troškove goriva, nabave opreme i druge redovne troškove.

**Pokazatelj uspješnosti tekućeg projekta 1008 T100002 Sufinanciranje rada HGSS Stanica Novska**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Intervencije u spašavanju unesrećenih i sl. | Broj intervencija/  god. | 37 | 30 | 30 | 30 |

**3.9. Program 1009 PROSTORNO UREĐENJE I UNAPREĐENJE STANOVANJA – 231.000,00 kn**

**Pravni temelj:**

Zakon o prostornom uređenju, Zakon o gradnji, Zakonu o državnoj izmjeri i katastru nekretnina i drugi podzakonski akti koji uređuju ovo područje.

**Cilj programa:**

Provedba aktivnosti kojima se stvaraju preduvjeti za kvalitetnije upravljanje i gospodarenje prostorom Grada Novske kroz implementaciju donesenih prostorno-planskih dokumenata u prijašnjem razdoblju, a sve u cilju kvalitetnijeg gospodarenja prostorom i boljeg urbanističkog razvoja i uređenja gradskog prostora.

Program obuhvaća sljedeće aktivnosti i kapitalne projekte:

**3.9.1. Aktivnost 1009 A100001 Geodetsko-katastarske usluge – 156.000,00**

Ovom aktivnošću planira se iz općih prihoda i primitaka osigurati sredstva za geodetsko-katastarske usluge (izdavanje katastarskih podataka, parcelacijski elaborati i sl.) i katastarsku izmjeru i tehničku reambulaciju u ukupnom iznosu od 80.000,00 kn. Osigurava se i 40.000,00 kn za izradu geodetskih elaborata temeljem Zakona o cestama. Ovim elaboratima se usklađuje katastarska i zemljišno-knjižna evidencija na nerazvrstanim cestama i ujedno se rješava pitanje vlasništva (Grad Novska postaje vlasnik temeljem zakona što je bitno za projekt aglomeracije). Također se osigurava iznos od 36.000,00 kn kao naknada komisiji koja radi na izlaganju katastarske izmjere.

**Pokazatelj uspješnosti aktivnosti 1009 A100001 Geodetsko-katastarske usluge**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj geodetskih elaborata | Izrađeni geodetski elaborati | Broj elaborata/god. | 12 | 8 | 8 | 8 |

**3.9.2. Aktivnost 1009 A100002 Geografsko-informacijski sustav – 75.000,00 kn**

Ovom aktivnošću planira se iz općih prihoda i primitaka održavanje računalne baze GIS-a Grada Novske. Predviđeno je da se iz ovih sredstava dva puta godišnje ažuriraju podaci temeljem grafičke i knjižne baze Državne geodetske uprave, kao i ažuriranje drugih podataka i nadogradnju postojećih.

**Pokazatelj uspješnosti aktivnosti 1009 A100002 Geografsko-informacijski sustav**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj ažuriranja | Ažuriranje baze podataka i nadogradnja gradskog GIS-a | Broj ažuriranja/god. | 2 | 2 | 2 | 2 |

**3.10. Program 1010 GOSPODARSTVO – 200.000,00 kn**

**Pravni temelj**:

Zakon o lokalnoj i područnoj (regionalnoj) samoupravi, Zakonu o poljoprivredi, Statut Grada i drugi zakonski i podzakonski akti koji reguliraju problematiku iz nadležnosti upravnog odjela.

**Cilj programa:**

Cilj ovog programa je poticati razvoj poduzetništva i poljoprivrede, potaknuti osnivanje novih i jačanje postojećih subjekata, povećati zaposlenost, te mjerama ruralnog razvoja pridonijeti unapređenju konkurentnosti poljoprivrednog sektora, očuvanju i unapređenju okoliša i krajobraza i poboljšati kvalitetu života u ovom ruralnom području.

Program obuhvaća sljedeći tekući projekt:

**3.10.1. Tekući projekt 1010 T100001 Poljoprivreda i ruralni razvoj – 200.000,00 kn**

Ovim projektom se planira nastaviti obnovu ograde koja dijeli šumu od poljoprivrednih površina u području ispod naselja Rajić i Borovac. Obnovom ove ograde bi se spriječilo divljač da pravi štete na poljoprivrednim usjevima, koje su u ovom trenutku vrlo velike.

**Pokazatelj uspješnosti tekućeg projekta 1010 T100001 Poljoprivreda i ruralni razvoj**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Metara ograde | Izgradnja zaštitne ograde | m | 2130 | 2000 |  |  |

**3.11. Program 1024 CAMPUS GAMING INDUSTRIJE – 200.000,00 kn**

**Pravni temelj**:

Zakon o lokalnoj i područnoj (regionalnoj) samoupravi, Statut Grada i drugi zakonski i podzakonski akti koji reguliraju problematiku iz nadležnosti upravnog odjela.

**Cilj programa:**

Cilj ovog programa je poticati razvoj poduzetništva u području gaming industrije koja je trenutno najbrže rastuća industrija u svijetu. Kroz ovaj projekt će se potaknuti osnivanje novih i jačanje postojećih subjekata, povećati zaposlenost, staviti Grad Novsku na poziciju lidera u ovoj grani u širem okruženju i u konačnici poboljšati kvalitetu života u ovom području.

Program obuhvaća sljedeći kapitalni projekt:

**3.11.1. Kapitalni projekt 1024 K100001 Razvoj gaming industrije – 200.000,00 kn**

Kroz ovaj projekt platit će se izrada Idejnog rješenja za izgradnju kampusa gaming industrije. Kampus bi trebao imati sljedeće sadržaje: đački dom, studentski dom, zgradu fakulteta, gaming dvoranu i poslovnu zgradu-akcelerator. Prostirao bi se na površini od 4-6 ha. Fakultet bi bio dimenzioniran za upis 50 studenata/godinu, što bi u konačnici rezultiralo s 250 studenata u svih pet godina trajanja studija. Đački i studentski dom bi bio kapaciteta 300 kreveta, a poslovna zgrada akceleratora bi pružala mogučnost smještaja 25 ureda sa po 30 ljudi, s mogućnošću pregrađivanja. E-sport arena bi imala 400 mjesta za gledatelje i prateće ugostiteljske sadržaje.

**Pokazatelj uspješnosti kapitalnog projekta 1024 K100001 Razvoj gaming industrije**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Idejno rješenje | Izrada idejnog rješenja kampusa | Postotak izrađenosti | 0% | 100% |  |  |

**3.12. Glava 00402 JAVNA VATROGASNA POSTROJBA GRADA NOVSKE**

**Prikaz programa Javne vatrogasne postrojbe Grada Novske**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2020.** | **Naziv programa** | **Iznos** |
| 1. | 1008 | Organiziranje i provođenje zaštite i spašavanja | 3.108.700,00 |
|  | **1 program** | **Ukupno** | **3.108.700,00** |

**3.12.1. Program 1008 ORGANIZIRANJE I PROVOĐENJE ZAŠTITE I SPAŠAVANJA – 3.108.700,00 kn**

**Pravni temelj:**

Temelji se na Zakonu o vatrogastvu, Zakonu o zaštiti od požara i drugim podzakonskim propisima.

**Cilj programa:**

Provođenje aktivnosti u području zaštite od požara i zaštite i spašavanja u slučaju elementarne nepogode (potres, poplava i sl.), te svim drugim ugrozama po ljudski život širih razmjera.

**Pokazatelj uspješnosti programa 1008 K100001 Organiziranje i provođenje zaštite i spašavanja**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj intervencija | Intervencije u sprečavanju požara i drugih nepogoda | Broj intervencija/  god. | 52 | 50 | 50 | 50 |

Program obuhvaća sljedeće aktivnosti i projekte:

***3.12.1.1. Aktivnost 1008 A100002 Redovna djelatnost JVP – 2.611.700,00 kn***

Kroz ovu aktivnost se namiruje trošak plaća, naknade troškova za zaposlene, doprinose za zdravstvo u ukupnom iznosu od 1.800.000,00 kn. Radi se o decentraliziranim sredstvima (državna sredstva). Ostatak čine sredstva Grada Novske i njima se pokriva naknada za prijevoz na posao, trošak energije, materijal i dijelovi za tekuće i investicijsko održavanje, nabava zaštitne odjeće i obuće, sitni inventar i autogume, komunalne usluge, intelektualne usluge, usluge telefon i pošte, premije osiguranja i još niz sitnih troškova.

***3.12.1.2. Kapitalni projekt 1008 K100001 Nabava opreme za JVP – 497.000,00 kn***

Kroz ovaj projekt se nabavlja oprema za održavanje i zaštitu, uredska oprema i namještaj, te se podmiruju ostali nespomenuti rashodi poslovanja. Projekt se financira iz gradskih sredstava u iznosu od 410.000,00 kn, vlastitih prihoda u iznosu od 80.000,00 i donacija u iznosu od 7.000,00 kn.

**4. Razdjel 005 UPRAVNI ODJEL ZA GOSPODARSTVO I POLJOPRIVREDU**

Upravni odjel za gospodarstvo i poljoprivredu obavlja upravne i stručne poslove u vezi s poticanjem gospodarskih i poduzetničkih aktivnosti, poslove vezane uz poticanje poljoprivrede i turizma, kao i poslove vezane uz korištenje sredstava iz fondova Europske unije i to:

* poslove pripreme, proučavanja i vrednovanja prijedloga programa i projekata u području gospodarstva, poljoprivrede i turizma te projekata koji se kandidiraju za korištenje sredstava izvanproračunskih izvora financiranja,
* poslove pripreme i izvođenja aktivnosti promidžbe razvojnih potencijala i razvojnih projekata Grada usmjerenih privlačenju i poticanju ulaganja u te projekte, te uspostavljanja kontakata s institucijama i osobama zainteresiranim za ulaganja,
* davanje pomoći i podrške pri izgradnji poslovnih zona, inkubatora i ostalih poslovnih potpornih institucija,
* sudjelovanje u ostvarivanju uvjeta za korištenje nekretnina u vlasništvu Grada u funkciji razvojnih programa,
* organiziranje provedbe programa kreditnih linija za poticanje poduzetništva,
* obavlja poslove iz područja razvoja gospodarstva i poduzetništva kroz izradu prijedloga strateških dokumenata,
* sudjeluje u organizaciji gospodarskih i turističkih manifestacija,
* poticanje i promocija gospodarskih i turističkih potencijala,
* predlaganje i provođenje aktivnosti za razvoj turističke djelatnosti te koordiniranje aktivnosti svih dionika iz područja turizma na razini Grada kroz suradnju s Turističkom zajednicom Grada Novske,
* rješavanje u upravnim stvarima u prvom stupnju sukladno posebnim propisima,
* provođenje aktivnosti i poslovne suradnje s gradovima partnerima Grada i s ostalim međunarodnim subjektima,
* vođenje baze podataka o projektima na području Grada,
* predlaganje, suradnja i koordiniranje pripreme i provedbe projekata sufinanciranih iz fondova te državnih tijela,
* izradu prijedloga općih i pojedinačnih akata te stručnih prijedloga za provedbu razvojnih mjera gospodarske i poljoprivredne politike na razini Grada,
* predlaganje i provođenje mjera institucijske potpore u poljoprivrednoj proizvodnji, poticanje interesnog povezivanja poljoprivrednika te pružanje stručne pomoći proizvođačima, pogotovo obiteljskim poljoprivrednim gospodarstvima,
* suradnju s državnim i drugim tijelima te pravnim osobama nadležnim za poslove iz nadležnosti Upravnog odjela,
* daje mišljenja, suglasnosti ili posebne uvjete u postupcima izdavanja dozvola koje nadležna tijela i druge fizičke osobe zatraže od Grada,
* obrada prijava šteta od elementarnih nepogoda,
* izradu prijedloga akata i vođenje postupka za dodjelu koncesija, upis u registar, praćenje izvršavanja koncesijskih ugovora i izrada propisanih izvješća,
* provedba postupaka bagatelne nabave za nabavu roba, usluga i radova iz područja upravnog odjela
* i druge poslove koji mu se stave u nadležnost sukladno zakonu i općim aktima Grada.

S ciljem ostvarenja programa upravnog odjela, Proračunom Grada Novske za 2020. godinu planirana su sredstva u iznosu od 6.871.100,00 kn, od čega je 5.266.100,00 kn općih prihoda i 1.605.000,00 kn prihoda za posebne namjene. Projekcijama za 2021 i 2022. godinu planirani su rashodi u iznosu 6.649.100,00 kn, odnosno 6.849.100,00 kn.

**Prikaz programa Upravnog odjela za gospodarstvo i poljoprivredu**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2020.** | **Naziv programa** | **Iznos** |
| 1. | 1001 | Javna uprava i administracija | 921.100,00 |
| 2. | 1010 | Gospodarstvo | 4.605.000,00 |
| 3. | 1019 | Poticanje razvoja turizma | 1.345.000,00 |
|  | **3 programa** | **Ukupno** | **6.871.100,00** |

U obrazloženju pojedinih programa dan je prikaz pravnog temelja na kojem je program zasnovan, cilj programa, te su pobrojane aktivnosti, tekući i kapitalni projekti koje program sadrži.

**4.1. Program 1001 JAVNA UPRAVA I ADMINISTRACIJA – 921.100,00 kn**

**Pravni temelj:**

Zakon o lokalnoj i područnoj (regionalnoj) samoupravi, Zakon o službenicima i namještenicima u lokalnoj i područnoj (regionalnoj) samoupravi, kao i svi drugi zakoni i podzakonski akti koji uređuju djelatnosti koje je dužan provoditi ili o kojima je dužan skrbiti Upravni odjel za gospodarstvo i poljoprivredu.

**Cilj programa:**

Osigurati uvjete za redovno funkcioniranje pravnog odjela na provođenju i realizaciji planiranih aktivnosti i tekućih projekata. Osigurati sredstva za nabavu potrebne opreme i literature nužne za rad upravnog odjela, te održavanje spomenute opreme, stručno usavršavanje zaposlenika, službena putovanja, plaćanje članarina, objave natječaja, intelektualne usluge i sl.

Program obuhvaća sljedeće aktivnosti i projekte:

**4.1.1. Aktivnost 1001 A100001 Rashodi za zaposlene - 818.100,00 kn**

Kroz ovu aktivnost planiraju se sredstva za bruto plaće, materijalna prava zaposlenika i doprinose na plaće za pet službenika Upravnog odjela za gospodarstvo i poljoprivredu.

**4.1.2. Aktivnost 1001 A100002 Materijalno – financijski rashodi – 103.000,00 kn**

Rashodi planirani kroz ovu aktivnost odnose se na troškove redovnog poslovanja – stručno usavršavanje zaposlenika, službena putovanja, nabavu stručne literature i časopisa, sitni inventar, članarina LAG-u i ostali nespomenuti troškovi.

**4.2. Program 1010 GOSPODARSTVO – 4.605.000,00 kn**

**Pravni temelj**:

Zakon o lokalnoj i područnoj (regionalnoj) samoupravi, Zakonu o potpori poljoprivredi i ruralnom razvoju, Pravilnik o državnim potporama poljoprivredi i ruralnom razvoju, Zakon o obrtu, Zakon o trgovačkim društvima, Statut Grada i drugi zakonski i podzakonski akti koji reguliraju problematiku iz nadležnosti upravnog odjela.

**Cilj programa:**

Cilj ovog programa je poticati razvoj poduzetništva i poljoprivrede, potaknuti osnivanje novih i jačanje postojećih subjekata, povećati zaposlenost, te mjerama ruralnog razvoja pridonijeti unapređenju konkurentnosti poljoprivrednog sektora, očuvanju i unapređenju okoliša i krajobraza i poboljšati kvalitetu života u ovom ruralnom području. Ulaganjem u poduzetničke zone i stvaranjem dobrog poduzetničkog okruženja stvarat će se uvjeti za privlačenje ulagača.

Program obuhvaća sljedeće tekuće projekte:

**4.2.1. Tekući projekt 1010 T100002 Razvoj malog gospodarstva – 3.605.000,00 kn**

Ovim projektom se planira pomoći gospodarstvenicima kroz subvencije i poticaje u sljedećim aktivnostima:

* nastupanje na sajmovima - 40.000,00 kn,
* sufinanciranje energetske obnove zgrada na području Grada – 500.000,00 kn,
* sufinanciranje nabave komunalnog vozila – 350.000,00 kn,
* subvencija kamatne stope na poduzetničkim kreditima - 315.000,00 kn,
* poticanje razvoja malog i srednjeg poduzetništva - 200.000,00 kn,
* sufinanciranje poduzetnika početnika - 800.000,00 kn,
* sufinanciranje u poljoprivredi - 200.000,00 kn.

**Pokazatelji uspješnosti tekućeg projekta 1010 T100002 Razvoj malog gospodarstva**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj obnovljenih zgrada | Obnova višestambenih zgrada s ciljem poboljšanja energetske učinkovitosti i stvaranja ugodnijeg životnog okruženja | Broj obnovljenih zgrada/god. | 1 | 1 | 1 | 1 |
| Broj subvencioniranih kredita | Subvencioniranje kamatne stope poduzetničkih kredita | Broj danih subvencija | 16 | 14 | 11 | 9 |
| Broj danih poticaja | Broj danih poticaja u poljoprivredi i gospodarstvu, te poduzetnicima početnicima | Broj danih poticaja | 120 | 120 | 120 | 120 |

**4.2.2. Tekući projekt 1010 T100003 Razvojna agencija Grada Novske - NORA– 1.000.000,00 kn**

Ovim projektom se iz općih prihoda i primitaka osiguravaju sredstva za rad Razvojne agencije Grada Novske. Prvenstveno, uloga NORA-e je pružanje intelektualne podrške, kako poduzetnicima početnicima, tako i onima koji već dugo posluju, i to kroz pomoć u izradi potrebne dokumentacije kod pokretanja gospodarske djelatnosti, ishođenja kredita, apliciranja na strukturne fondove, provođenje mjera energetske učinkovitosti, prijava na natječaje, te općenito oko izrade dokumentacije potrebne u gospodarskom poslovanju.

**Pokazatelji uspješnosti tekućeg projekta 1010 T100003 Razvojna agencija Grada Novske - NORA**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj poslovnih planova | Izrada i pomoć u izradi poslovnih planova poduzetnicima početnicima | Broj poslovnih planova/god. | 44 | 30 | 30 | 30 |
| Broj prijava | Priprema dokumentacije za apliciranje na javne pozive za sufinanciranje | Broj izrađenih prijava | 70 | 50 | 50 | 50 |

**4.3. Program 1019 POTICANJE RAZVOJA TURIZMA – 1.345.000,00 kn**

**Pravni temelj:**

Zakon o turističkim zajednicama, Zakon o lokalnoj i područnoj (regionalnoj) samoupravi i drugi zakonski i podzakonski akti koji reguliraju problematiku iz nadležnosti upravnog odjela.

**Cilj programa:**

Cilj programa je poticati razvoj turizma, osnivanje novih i jačanje postojećih subjekata u turizmu na području Grada, te povećati zaposlenost i pridonijeti unapređenju konkurentnosti turističkog sektora.

Program obuhvaća sljedeće aktivnosti i tekuće projekte:

**4.3.1. Aktivnost 1019 A100001 Turistička zajednica Grada – 370.000,00 kn**

Kroz ovu aktivnost iz općih prihoda i primitaka financiraju se troškovi plaća, troškovi redovnog održavanja informacijskog sustava, te troškovi vezani uz organiziranje manifestacija u Novskoj.

Osnovni cilj Turističke zajednice je stvaranje prepoznatljivog i privlačnog turističkog okružja te osiguranje turističkog gostoprimstva kroz organizaciju manifestacija kao što su „Ljeto u Novskoj“, obilježavanje Dana Grada, događanja oko Božića i Nove Godine i sl., te promicanje turističkih uslužnih djelatnosti koje obavljaju poduzetnici ugostitelji na području Grada.

**4.3.2 Tekući projekt 1019 T100002 Manifestacije – 975.000,00 kn**

Ovim projektom se iz općih prihoda i primitaka planiraju sredstva potrebna za financiranje manifestacija koje se održavaju u Gradu Novska, a to su:

* Novska race – 70.000,00 kn
* „Ljeto u Novskoj“ - 150.000,00 kn,
* Božić i Nova Godina - 200.000,00 kn,
* Obilježavanje Dana Grada Novske - 450.000,00 kn,
* Sufinanciranje projekata prijavljenih na javne pozive – 55.000,00 kn,
* Ostale manifestacije - 50.000,00 kn.

**Pokazatelj uspješnosti tekućeg projekta 1019 T100002 Manifestacije**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Broj manifestacija | Broj manifestacija u organizaciji turističke zajednice | Broj manifestacija/god. | 6 | 7 | 7 | 7 |